title: Pelikaani

text: Pelikaani on iso lintu, pituutta sillä on 160 senttimetriä ja siipien kärkiväli on 280-senttinen. Pelikaani painaa noin 9–15 kilogrammaa. Laji eroaa kiharapelikaanista värityksen osalta. Pelikaani on lähes kokonaan valkoinen ja siipisulat ovat mustat. Vain silmien ympärillä ja jaloissa on vaaleanpunaista. Nuoret yksilöt ovat harmaita ja niillä on tummat siipisulat.


title: Pelikaani

text: Pelikaani asuu kaakkoisessa Euroopassa ja Aasiassa Mongoliaan saakka. Maailman populaatio on kooltaan 270 000–290 000 yksilöä. Se talvehtii koillisessa Afrikassa. Noin 50 prosenttia kaikista pelikaaneista lisääntyy Tonavan suistoalueella.


title: Pelikaani

text: Pelikaani on tavattu Suomessa kaksi kertaa: Karjaalla 1839 ja Pyhäjoella 7. toukokuuta 1925.


title: Pelikaani

text: Elinympäristönä ovat suot ja matalat järvet sekä jokien suistot. Pesiminen vaatii laajat järviruokokasvustot.


title: Pelikaani

text: Pelikaani pesii suurina yhdyskuntina, joissa voi olla jopa 30 000 paria. Yhdyskunnat saattavat sijaita kaukana vesialueesta. Pesä sijaitsee maassa, tavallisesti ruovikossa. Pelikaani munii kaksi munaa, joita haudotaan 29–36 päivää. Poikaset kuoriutuvat alastomina, ja saavat mustahkon untuvapuvun. Sukukypsyyden pelikaanit saavuttavat noin 3–4-vuotiaina.


title: Pelikaani

text: Pelikaanit syövät kaloja, joita pyydystävät matalasta vedestä uimalla pinnassa. Saalistus tapahtuu parvissa, jolloin parvi ui laajana kaarena, ja linnut paimentavat kalaparven ahtaalle, alkaen sitten kerätä niitä venyvään kurkkupussiinsa. Päivittäinen ruuantarve on 900–1 200 grammaa, ja keskimääräinen saaliskala Euroopassa on 300–600 grammaa painava karppi.


title: The Times

text: The Times on Isossa-Britanniassa kuusi kertaa viikossa ilmestyvä sanomalehti. Vuonna 1785 perustettu "The Times" oli pitkään sekä Ison-Britannian johtava sanomalehti että yksi kansainvälisesti vaikutusvaltaisimpia sanomalehtiä. Lukuisat nuoremmat sanomalehdet, kuten "The New York Times", "Los Angeles Times" tai "The Times of India", ovat nimenneet itsensä sen mukaan.


title: The Times

text: Lehden perusti kirjanpainaja John Walter vuonna 1785, ensin nimellä "Daily Universal Register" ja 1. tammikuuta 1788 alkaen nimellä "The Times". The Times säilyi hänen sukunsa omistuksessa lähes 125 vuotta. Lehti tuli nopeasti tunnetuksi ulkomaanuutisten nopeana ja luotettavana välittäjänä, muun muassa raportoidessaan Ranskan vallankumouksesta. John Walterin poika John Walter II, joka johti lehteä vuodesta 1803, ryhtyi perustamaan sille ulkomaankirjeenvaihtajien verkostoa ensimmäisenä maailmassa. "The Times" kehitti ulkomaisen uutispalvelun niin korkealle tasolle, että Waterloon taistelun aikana 1815 Britannian ulkoministeriön oli turvauduttava sen kirjeenvaihtajien tietoihin, koska ne olivat paljon luotettavampia kuin ministeriön omat tietolähteet. Tehokkaan uutishankintansa ansiosta The Timesin levikki kasvoi 1800-luvun alkupuoliskolla moninkertaiseksi muihin brittiläisiin lehtiin nähden..


title: The Times

text: Päätoimittaja John Delanen kaudella vuosina 1841–1877 "The Times" oli suosionsa huipulla ja sen poliittinen merkitys oli korkealla. Muun muassa Krimin sodasta ja Yhdysvaltojen sisällissodasta toimitettiin uutisia kirjeenvaihtajan kautta. Erityisesti Krimin sodassa The Times näytti kyntensä: kirjeenvaihtaja William Howard Russel lähetti lehdelle realistisia rintamaraportteja, joissa hän kuvasi Britannian armeijan surkeita oloja Krimillä, ja päätoimittaja Delane hyökkäili artikkeleissaan hallituksen sotapolitiikkaa vastaan. Russelin sotareportaasit saivat Florence Nightingalen lähtemään sairaanhoitajaksi Krimille. "The Times" oli osaltaan vaikuttamassa Lordi Aberdeenin hallituksen kaatumiseen 1855 ja brittiarmeijan uudelleenorganisointiin. Buurisodassa "The Timesillä" oli jo 19 omaa kirjeenvaihtajaa.


title: The Times

text: 1800-luvun lopulla "The Times" alkoi kuitenkin ajautua taloudellisiin vaikeuksiin. Tärkeimpänä syynä tähän oli sanomalehtiveron poistaminen 1855, minkä jälkeen "The Timesin" kilpailijoiksi alkoi syntyä halpoja ja sensaatiohakuisia ”pennyn lehtiä”. Lordi Northcliffe osti vuonna 1908 kaksi kolmasosaa "The Timesi"n osakkeista ja kaappasi lehden Walterin suvulta. Hän nosti The Timesin jälleen vankalle taloudelliselle pohjalle modernisoimalla sitä ja alentamalla sen hintaa, mutta samalla lehti muuttui omistajansa poliittisten päämäärien puolestapuhujaksi. Lordi Northcliffen kuoltua 1922 lehden osti majuri J. J. Astor, joka palautti "The Timesille" sen riippumattoman aseman.


title: The Times

text: 1930-luvulla "The Times" ja sen päätoimittaja Geoffrey Dawson kannattivat näyttävästi pääministeri Neville Chamberlainin myöntyväisyyspolitiikkaa, joka pyrki säilyttämään hyvät suhteet Saksaan myötäilemällä Adolf Hitlerin ja kansallissosialistien vaatimuksia. Päätoimittaja Dawson oli Chamberlainin hyvä ystävä ja kuului hallituksen lähipiiriin. 7. syyskuuta 1938 "The Times" julkaisi pääkirjoituksen, jossa se suositteli Sudeettialueiden luovuttamista Saksalle; näin myös tapahtui kolme viikkoa myöhemmin solmitussa Münchenin sopimuksessa, jossa Tšekkoslovakia pakotettiin alueluovutuksiin Saksalle. Toisen maailmansodan puhjettua lehti kuitenkin siirtyi Winston Churchillin sotapolitiikan taakse.


title: The Times

text: Toisen maailmansodan jälkeen "The Timesin" taloudellinen asema kävi yhä tukalammaksi muiden lehtien puristuksessa, ja myöntyväisyyspolitiikan tukeminen oli tuonut kolhuja sen vanhaan maineeseen. Vuonna 1967 kanadalainen sanomalehtikustantaja Roy Thomson osti "The Timesin" osake-enemmistön Astorin suvulta ja yhdisti sen "The Sunday Timesin" kanssa uudeksi The Times Newspapers Ltd. -yhtiöksi. Vaikka "The Timesin" journalismi säilyi korkeatasoisena, se ei kyennyt karistamaan taloudellisia vaikeuksia niskastaan. Erimielisyydet painatustyöntekijöiden kanssa johtivat siihen, että 30. marraskuuta 1978 "The Times" keskeytti ilmestymisensä lähes vuodeksi. Syyskuussa 1980 Thomson-yhtymä ilmoitti, että "The Times" on myytävänä, ja että lehti lakkautetaan ellei sille löydy ostajaa puolen vuoden kuluessa. Uudeksi omistajaksi tuli kansainvälinen lehtimagnaatti Rupert Murdoch, joka liitti The Times Newspapers Ltd:n omaan viestintäyhtymäänsä News Internationaliin.


title: The Times

text: Vuodesta 2003 alkaen "The Timesia" on voinut ostaa myös tabloidina. Lehden nykyinen päätoimittaja John Witherow on toiminut virassaan vuodesta 2013 lähtien.


title: The Times

text: The Sunday Times on lehden sunnuntaisin ilmestyvä erillispainos, jolla on myös erillinen toimituskuntansa.


title: The Times

text: Toukokuusta 2010 lähtien "The Timesin" verkkolehti on ollut maksullinen.


title: The Times

text: The Times julkaisee myös kirjoja. Kustantamona on toiminut yleensä Collins.


title: The Times

text: Kirjoja:


title: Kadiogo

text: Kadiogo on provinssi Burkina Fasossa. Sen pinta-ala on 2 805 neliökilometriä ja asukasluvun arvioitiin vuonna 2014 olevan noin 2 429 700.


title: Kadiogo

text: Burkina Fason pääkaupunki, Ouagadougou, sijaitsee Kadiogon provinssissa. Ouagadougou on myös Kadiogon pääkaupunki. Kadiogo muodostaa yksinään Centren hallintoalueen.


title: Leiniön Liikenne

text: Leiniön Liikenne Oy on lietolainen linja-autoyritys. Leiniön Liikenne perustettiin vuonna 1936 ja se myytiin vuonna 2005 TLO:lle. Leiniön Liikenteen perusti Armas Leiniö (1911–1983) vuonna 1936. Yrityksen viimeisenä toimitusjohtajana toimi Armas Leiniön poika Esa Leiniö.


title: Leiniön Liikenne

text: Yhtiö ajoi Turun ja Liedon välistä linjaa, joka TLO:lle siirryttyään sai numeron 280.


title: Leiniön Liikenne

text: Leiniö osti vuonna 1936 Chevrolet-merkkisen 12 hengen auton ja oikeuden Turku–Lieto kk–Vintala-linjaan. Vuosikymmenen lopulla ennen talvisotaa liikennettä laajennettiin Turku–Saukonoja-linjalle toiselle autolle. Sodan jälkeen alkoi voimakas liikenteen laajentaminen kaikkialla. Leiniökin hankki omistukseensa linjan Liedon asemalta Turkuun sekä Turku–Maaria–Auvaismäki-linjan, jota jatkoi Paattisille ja vuosikymmenen lopulla Yläneen Korkeakoskelle ja myöhemmin Tourulaan. Paattisten ja Yläneen linjat myytiin jo 60-luvulla Laakso & Lehtiselle. Vuonna 1958 Paimiolainen Santalan Liikenne Oy oli ajautunut taloudellisiin vaikeuksiin ja Armas Leiniö otti haltuunsa ko. yrityksen saaden näin haltuunsa valtaosan Hämeentien lähiliikenteestä.


title: Leiniön Liikenne

text: Liedon kirkonkylä alkoi 60-luvulla kasvaa voimakkaasti, jonka seurauksena saatiin järjestettyä toimiva paikallisliikenne ja Leiniön Liikenteen toimipaikka siirtyi myös tälle alueelle. Yrityksestä muodostettiin osakeyhtiö, jossa myös Armas ja Martta Leiniön lisäksi kaikki lapset olivat osakkaina. Santalan Liikenne Oy lakkautettiin 1990-luvulla. Toiminta jatkui näissä puitteissa aina 2000-luvulle, jolloin yhtiön toimitusjohtajana ollut Toivo Leiniö jäi eläkkeelle.


title: Leiniön Liikenne

text: Vuonna 2005 TLO osti Leiniön liikenteen. Omistajanvaihdos ei aiheuttanut välittömiä aikataulu- tai reittimuutoksia. Leiniön Liikenteen noin kymmenen työntekijän työsuhteet jatkuivat myös entisellään.


title: Impaled Nazarene

text: Impaled Nazarene on suomalainen black metal -yhtye, jonka musiikissa on huomattavan paljon vaikutteita thrash ja death metalista, hardcore/crust punkista ja grindcoresta. Se perustettiin Oulussa vuonna 1990. Yhtyeen keulahahmo on laulaja Mika Luttinen (Sluti666). Bändi on tyylinsä vuoksi aiheuttanut paljon erimielisyyksiä esimerkiksi Norjan black metal -piireissä, joissa ei pidetä IN:n omalaatuisemmasta black metal -tyylistä. Tämän takia IN käyttää nykyään musiikkityylistään nimeä "nuclear metal" tai "goatcore".


title: Intian taide

text: Intian taide ei tee länsimaitten tavoin jakoa eri taidemuotojen välillä, joten esimerkiksi kuvanveisto, arkkitehtuuri ja tanssi ovat läheisessä yhteydessä toisiinsa. Intian historia alkaa 3000 vuotta sitten. Sinä aikana eri kansanryhmät ovat vaikuttaneet paikalliseen taiteeseen ja levittäneet sitä myös maan ulkopuolelle.


title: Intian taide

text: Intiassa taide on ollut perinteisesti uskonnollista, väline, joka yhdistää näkyvän ja jumalallisen maailman toisiinsa. Siksi taiteilijat ja arkkitehdit ovat työskennelleet nimettöminä, eivät itsensä vaan jumaliensa kunniaksi. Luovuus on kukoistanut erityisesti lukuisissa jumalia ja ihmisiä esittävissä veistoksissa ja malauksissa sekä temppelien arkkitehtuurissa. Uskonnollisen taustan takia hmisen kuvat eivät useinkaan ole näköisyyteen pyrkiviä muotokuvia, vaan tavoittelevat ihmisen sisäistä olemusta, idealisoitua ja yhteistä ihmisyyttä.


title: Intian taide

text: Yksi läpitunkeva piirre on luonnon kunnioittaminen. Siinä missä länsimainen taide pakottaa luonnon omiin tarkoituksiinsa, intialainen taide toimii luonnon ehdoilla: luolatemppelien veistokset on sovitettu luonnon muovaamiin syvennyksin. Tämä rinnastuu uskontoihin, joissa joet ja puut ovat usein pyhiä palvonnan kohteita. Monsuuni-ilmaston vastakohtaiset vuodenajat ovat ruokkineet käsitystä dualismista ja rotujen ja uskontojen monimuotoisuus on usein johtanut eklestiikkaan ja synkretistiseen taiteeseen.


title: Intian taide

text: Länsimaisia katsojia on aikoinaan järkyttänyt intialaisen taiteen avoin eroottisuus: hindulaisuudessa seksi on rukouksen muoto, yksi kanavista, jotka yhdistävät ihmisen jumaluuteen. Sekä miehen että naisen sukupuolielimiä realistisesti tai symbolisesti esittävät kivikaudelta periytyvät kuviot esiintyvät hindujen ja dravidien taiteessa yleisesti.


title: Intian taide

text: Intiassa kuvallinen perinne on ollut kertovaa ja ihmisille on opetettu asioita kuvan kautta. Mesoliittisella kaudella tehdyt Bhimbetkan luolamaalaukset kuuluvat Unescon maailmanperintöluetteloon.


title: Intian taide

text: Kuvanveisto liittyy läheisesti arkkitehtuuriin ja veistoksia tehtiin Buddhan kuvia lukuun ottamatta yleensä korkokuvina. Luolatemppeleissä oli runsaasti freskomaalauksia. Myöhemmin intialainen taide on joutunut monen vieraan kulttuurin vaikutuksen alaiseksi, esimerkiksi islamilaisen ja mongolilaisen.


title: Intian taide

text: Intialaisessa nykytaiteessa tulee vahvana esille yhteiskunnallinen kantaaottavuus ja taiteilijat kommentoivat teoksissaan ympäröivää muutosta. Naistaiteilijoiden määrä on Intiassa lisääntynyt 1980-luvulta alkaen, mutta vasta nyt he ovat alkaneet saada arvostusta.Huomattavampia rakennustaiteellisista kohteista ovat stupat ja luolatemppelit, joita on rakennettu vuodesta 250 eaa. Niitä suurempia ovat noin vuonna 600 jaa. rakennetut brahmalaiset temppeli- ja luostarirakennukset esimerkiksi Ellorassa ja Elefantassa. 1000-1700-luvuilla rakennettiin tiili- tai hiekkakivitemppeleitä, joissa päätemppeliä eli pagodia ympäröi kappeleita, pilarikäytäviä, avoimia pihoja ja vesialtaita, jotka sijaitsevat muurin sisäpuolella ja ovat kuvaveistoksin koristeltuja.


title: Intian taide

text: Yksi Intian tunnetuimmista rakennuksista on Taj Mahal, joka on rakennettu hautamuistomerkiksi.


title: Kärpässienet

text: Kärpässienet ("Amanita") on helttasieniin kuuluva sienisuku. Suvussa on kaikkiaan tuhatkunta lajia, joista ainakin 60 on laajalle levinneitä. Suomessa sukuun kuuluvia lajeja esiintyy 24.


title: Kärpässienet

text: Kärpässienille tyypillisiä piirteitä ovat irtotyviset heltat sekä nuorta sientä suojaava kalvo, joka sienen kasvaessa repeää jättäen lajista riippuen esimerkiksi laikkuja lakkiin tai renkaan jalkaan. Kärpässienten jalassa on yleensä tuppi ja niiden itiöpöly on enimmäkseen valkoista.


title: Kärpässienet

text: Monet kärpässienet ovat myrkyllisiä. Esimerkiksi kavalakärpässienen ja valkokärpässienen sisältämät fallotoksiinit ja amatoksiinit ovat tappavia solumyrkkyjä, jotka eivät tuhoudu keittämälläkään. Punakärpässieni sisältää hermomyrkkyjä, joilla on muun muassa pahoinvointia aiheuttavia sekä huumaavia vaikutuksia, mutta niistä johtuvat kuolemantapaukset ovat todella harvinaisia.


title: Kärpässienet

text: Suomessa esiintyvistä lajeista suuri osa on myrkyllisiä. Suvun syötäviä lajeja, kuten rusokärpässientä kannattaa poimia vain, jos on varma määrityksestä. Antiikin aikana keisarikärpässientä pidettiin suurena herkkuna.


title: Kärpässienet

text: Suomesta on löydetty 24 kärpässienilajia. Suomen yleisimmät myrkylliset kärpässienet ovat punakärpässieni ja valkokärpässieni. Syötäviin kärpässieniin kuuluvat kehäkärpässieni, lehtokärpässieni, oliivikärpässieni, oranssikärpässieni, ruostekärpässieni ja rusokärpässieni. Kehäkärpässieni voidaan sekoittaa lievästi myrkylliseen kangaskärpässieneen, ja rusokärpässieni edellyttää kunnollista kypsentämistä tai siihen jää verisoluja tuhoavaa myrkkyä. Syötävistäkään kärpässienistä ei pidetä hyvänä ruokasienenä kuin sahraminkeltaista oranssikärpässientä, jolla ei ole jalassaan rengasta.


title: Kärpässienet

text: Etelä-Suomen tammilehdoista, Halikosta, Turun Ruissalosta, Saaristomeren kansallispuistosta ja Ahvenanmaalta on löytynyt valkokärpässientäkin myrkyllisempi kavalakärpässieni, joka on maailman vaarallisin sieni tunnettujen aiheutuneiden kuolemantapausten perusteella.


title: Kärpässienet

text: Suomessa esiintyviin kärpässieniin lukeutuvat myös ruskokärpässieni ja pantterikärpässieni, joissa on samoja myrkkyjä kuin punakärpässienessä, mutta etenkin pantterikärpässienessä suurempina pitoisuuksina.


title: El País

text: El País on Madridissa ilmestyvä riippumaton sanomalehti, joka on perustettu 1976. Se on espanjankielisten maiden arvostetuimpia lehtiä. Se on Espanjan laajalevikkisin sanomalehti (Estudio General de Medio, 2005) ja sillä oli 2005 noin 2,1 miljoonaa lukijaa. Sen ensimmäinen numero ilmestyi 4. toukokuuta 1976, aikana, jolloin maa otti vasta ensiaskeliaan takaisin kohti demokratiaa. Lehti on osa Grupo PRISAn mediayhteenliittymää.


title: El País

text: Vuonna 1989 "El País" aloitti useita yhteistyöprojekteja muiden eurooppalaisten sanomalehtien kanssa. Sillä on yhteinen informaatioverkko italialaisen "La Repubblican" ja ranskalaisen "Le Monden" kanssa. Lokakuusta 2001 lähtien "El Paísin" englanninkielinen lisälehti on julkaistu "International Herald Tribunen" espanjalaisen painoksen mukana. Espanjan ulkopuolella espanjankielisessä maailmassa julkaistavan kansainvälisen version nimi on "El País Internacional".


title: El País

text: Lehden ideologia rinnastetaan tavallisesti sosialistiseen puolueeseen.


title: El País

text: El Pais oli yksi lehdistä, jotka julkaisivat profeetta Muhammadia esittäviä piirroksia Muhammad-pilapiirrosjupakan yhteydessä 3. helmikuuta 2006. Se on myös julkaissut kansikuvat El Jueves -lehdestä, jonka numerot oikeus määräsi takavarikoitaviksi kannen majesteettirikoksen vuoksi.


title: El País

text: Kesäkuussa 2009 El País suututti Italian pääministeri Silvio Berlusconin julkaisemalla paparazzin ottamia kuvia Tšekin pääministerin Mirek Topolánekin kunniaksi järjestetyistä juhlista Berlusconin huvilalla Sardiniassa. Italiassa kuvat oli takavarikoitu yksityisyydensuojaan vedoten. 26. helmikuuta 2012 lehden numerot takavarikoitiin Marokossa, koska kyseisessä numerossa julkaistiin otteita Marokon kuningasta käsittelevästä kirjasta.


title: The Guardian

text: The Guardian on vuonna 1821 perustettu brittiläinen sanomalehti, jonka omistaa Guardian Media Group -yhtymä. Maanantaista lauantaihin julkaistava lehti on poliittiselta kannaltaan keskustavasemmistolainen. Vuoteen 1959 asti lehden nimi oli The Manchester Guardian, ja sillä nimellä sitä vieläkin ajoittain kutsutaan Pohjois-Amerikassa. Lehden toimitukset ovat Lontoossa ja Manchesterissa. Sen levikki on 161 191 (2016).


title: The Guardian

text: Lehteä kutsutaan lempinimellä ”The Grauniad”, joka on alun perin huumorilehti "Private Eyen" keksintöä. Guardian oli pitkään surullisen kuuluisa lukuisista painovirheistään, ja urbaanin legendan mukaan se olisi kerran jopa painanut oman nimensä väärin. Muisto on peräisin käsinladonnan ajalta. Nykylaatua osoittaa British Press Awardsin palkinto National Newspaper of the Year vuosina 1999 ja 2006 sekä Guardian Unlimited -verkkosivuston vuosina 2005 ja 2006 saavuttama Webby-palkinto, jonka saajana se ohitti "The New York Timesin", "The Washington Postin", "The Wall Street Journalin" ja "Varietyn".


title: The Guardian

text: "The Manchester Guardianin" perusti unitaristi John Edward Taylorin johtama manchesterilaisten liikemiesten joukkio. Ensimmäinen numero julkaistiin 5. toukokuuta 1821 ja päivittäiseksi lehti siirtyi 1855, jolloin Britanniassa luovuttiin sanomalehtien leimaverosta. Ensimmäiset viisi vuosikymmentä lehteä johti Taylorin suku ja sen linja oli varovaisen liberaali, whig-puolueen kantoja myötäilevä..


title: The Guardian

text: Charles Prestwich Scott oli lehden päätoimittajana 57 vuotta vuodesta 1872 kuolemaansa asti, ja hän osti lehden Taylorin pojalta 1902. Scottin johdolla "The Guardianin" poliittinen linja muuttui radikaalimpaan suuntaan. "The Guardian" tuki liberaalipääministeri William Gladstonea ja ajoi tämän rinnalla itsehallinnon antamista Irlannille. Suositun buurisodan näyttävä vastustaminen jopa ajoi lehden väliaikaisiin taloudellisiin ongelmiin. Ensimmäisen maailmansodan aikana "The Guardian" edusti tasapuolisempaa linjaa kuin monet muut brittilehdet, jotka julkaisivat saksalaisvastaista propagandaa, ja oli sen vuoksi rintamasotilaiden suosiossa. Lehti myös tuki sionismia Scottin ja Chaim Weizmannin ystävyyden vuoksi.


title: The Guardian

text: Vuonna 1918 lehden Venäjän-kirjeenvaihtajana oli Morgan Philips Price, joka kirjoitti kokemuksistaan 1921 kirjan "My Reminiscences of the Russian Revolution". Vuosina 1919-1923 hän oli "Daily Heraldin" Saksan-kirjeenvaihtaja.


title: The Guardian

text:
Charles Prestwich Scott kuoli 1932, ja kesäkuussa 1936 lehden omistus siirrettiin Scott Trust -säätiölle, joka omistaa sen edelleenkin. Lehden ohella säätiö omistaa koko Guardian Media Group -konsernin. C. P. Scottin poika John Russell Scott oli säätiön ensimmäinen puheenjohtaja. "The Guardian" säilytti rohkean vasemmistoliberaalin toimituspolitiikkansa: Espanjan sisällissodan aikana se oli ainoa brittiläinen uutislähde, joka ei tukenut konservatiivista kenraali Francisco Francon johtamaa falangistista liikettä. Toisen maailmansodan alla lehti vastusti Adolf Hitleriä ja kansallissosialisteja, toisin kuin konservatiivinen valtalehti "The Times", joka kannatti näyttävästi myöntyväisyyspolitiikkaa. Sodan alla ja aikana se vaati myös sotapakolaisten, erityisesti juutalaisten, vapaampaa pääsyä Britanniaan. Suezin kriisin aikana "The Guardian" oli yksi harvoista toisinajattelevista medioista, jotka kritisoivat Britannian toimintaa kriisissä. Tämä liike maksoi lehdelle tuhansia lukijoita.
Vuonna 1959 lehden nimi lyhennettiin "The Manchester Guardianista" pelkäksi "The Guardianiksi". Viisi vuotta myöhemmin "The Guardianin" päätoimitus muutti Manchesterista Lontooseen ja sitä alettiin painaa molemmissa kaupungeissa. Tämä muutos kuvasti lehden kasvua manchesterilaisesta paikallislehdestä yhdeksi suurimmista valtakunnallisista uutislehdistä.


title: The Guardian

text: Vuonna 1983 lehti sai haltuunsa viranhaltija Sarah Tisdallin vuotamia dokumentteja, jotka koskivat risteilyohjusten sijoittamista Britanniaan. Lehti joutui luovuttamaan dokumentit oikeuden päätöksen jälkeen ja Tisdall tuomittiin.


title: The Guardian

text: Vuonna 1995 "The Guardian" väitti saudiprinssi Mohammad bin Fahdin maksaneen ministeri Jonathan Aitkenin majoituksen Pariisin Hôtel Ritzissa, mistä Aitken haastoi lehden oikeuteen, mutta joutui lopulta itse 1999 tuomituksi oikeuden johtamisesta harhaan väitteiden osoitettua todeksi.


title: The Guardian

text: Afganistanin ja Irakin sotien aikaan "The Guardian" suhtautui ehkä kriittisimmin Britannian ja Yhdysvaltain sotaretkiin. Se suhtautuu myös kriittisesti Israel-Palestiina-konfliktiin ja esimerkiksi Israelin miehityspolitiikkaan.


title: Edelweiss (yhtye)

text: Edelweiss oli itävaltalainen eurodanceyhtye, jolla oli uransa aikana kaksi hittiä: ”Bring me Edelweiss” (1988) ja ”Starship Edelweiss” ("Wonderful World of Edelweiss" -albumilla 1992). Yhtye käytti musiikissaan huumoria ja seksuaalisesti vihjailevia sanoituksia. Huumorin aiheina olivat muun muassa itävaltalaisten laskettelukeskusten elämä, jodlaus sekä "Star Trek" -televisiosarja. ”Bring me Edelweiss” -singlen kertosäe lainaili musiikillisia vaikutteita Abban hitistä "SOS". ”Starship Edelweiss” perustui "Star Trekin" teemamusiikkiin ja musiikkivideo parodioi tapahtumia komentosillalla.


title: El Mundo

text: El Mundo on Espanjan toiseksi suurin sanomalehti. Sen levikki on 300 297 (2002). Lehden perustivat Alfonso de Salas, Pedro J. Ramírez, Balbino Fraga ja Juan González. Ensimmäinen numero ilmestyi 23. lokakuuta 1989.


title: El Mundo

text: Lehden pääkonttori sijaitsee Madridissa, mutta paikallisia painoksia tehdään muun muassa Andalusiassa, Valenciassa, Kastiliassa, Leónissa, Baleaareilla ja Bilbaossa. Poliittisesti sitä voi luokitella keskustaoikeistolaiseksi ja klassisen liberalismin kannattajaksi.


title: El Mundo

text: "El Mundo" on ollut osallisena useiden Espanjaa järkyttäneiden skandaalien paljastamisessa. Näiden joukossa olivat muun muassa Guardia Civilin komentajan Luis Roldánin suorittama kavallus sekä Espanjan keskuspankin johtajan Mariano Rubion sisäpiirikaupat ja veropetos. "El Mundo" toi julkisuuteen myös Felipe Gonzálezin johtaman sosialistihallituksen ja laittoman Grupos Antiterroristas de Liberaciónin väliset yhteydet. Uutisointi vaikutti suuresti Espanjan sosialistisen työväenpuolueen tappioon vuoden 1996 vaaleissa.


title: Natalie Portman

text: Natalie Portman (oik. Natalie Hershlag, hepreaksi נָטַלִי הֶרְשְלַג, s. 9. kesäkuuta 1981 Jerusalem, Israel) on israelilais-yhdysvaltalainen Oscar-palkittu näyttelijä. Hänet tunnetaan muun muassa rooleistaan elokuvissa "Leon" (1994), "Iholla" (2004) ja "V niin kuin verikosto" (2005). Hän tunnetaan myös Padmé Amidalan roolistaan "Tähtien sota" -esiosatrilogiassa (1999–2005).


title: Natalie Portman

text: Portman on palkittiin parhaan naispääosan Oscarilla, Golden Globella, Baftalla ja SAG-palkinnolla roolistaan elokuvassa "Black Swan" (2010).


title: Natalie Portman

text: Portmanin elokuvaura alkoi 12-vuotiaana. Hänen ensimmäinen elokuvaroolinsa oli Mathilda Luc Bessonin ohjaamassa elokuvassa "Leon".


title: Natalie Portman

text: Portmanin tunnetuimpia rooleja ovat muun muassa päärooli elokuvassa "Black Swan", Padmé Amidala "Tähtien sota" -elokuvasarjan episodeissa I–III, naispääosa elokuvassa "V niin kuin verikosto" sekä strippari elokuvassa "Iholla".


title: Natalie Portman

text: Portman on ohjannut lyhytelokuvan "Eve", joka esitettiin Venetsian elokuvajuhlilla vuonna 2008. Elokuvassa näyttelevät Lauren Bacall ja Ben Gazzara. Portman on toiminut myös muutaman pitkän elokuvan tuottajana, kuten "Näin ystävien kesken", jossa hän myös näyttelee pääosaa. Portmanin ensimmäinen oma ohjaus, vuonna 2015 ensi-iltansa saanut "Tarina rakkaudesta ja pimeydestä", perustuu Amos Ozin omaelämäkerralliseen romaaniin. Portman näyttelee elokuvassa Ozin äitiä.


title: Natalie Portman

text: Vuonna 2011 hänet palkittiin roolistaan elokuvassa "Black Swan" muun muassa parhaan naispääosan Oscarilla, Golden Globella, Baftalla, Saturnilla ja SAG-palkinnolla.


title: Natalie Portman

text: Portman on myös tehnyt Darcyn äänen "Simpsonit"-televisiosarjassa.


title: Natalie Portman

text: Vuonna 2016 Portman näyttelee Jacqueline ”Jackie” Kennedyä elokuvassa "Jackie". Portman sai roolistaan parhaan naispääosan Golden Globe -ehdokkuuden.


title: Natalie Portman

text: Portmanin perhe muutti Israelista Yhdysvaltoihin Washingtoniin Natalien ollessa kolmevuotias. Myöhemmin perhe muutti Connecticutiin ja sieltä edelleen Syossetiin, New Yorkiin. Portman käyttää julkisuudessa sukunimenään isoäitinsä tyttönimeä suojellakseen perhettään julkisuudelta.


title: Natalie Portman

text: Portman on ollut vegaani kahdeksanvuotiaasta asti. Hän valmistui vuonna 2003 Harvardin yliopistosta pääaineenaan psykologia. Hän puhuu sujuvasti englantia, hepreaa, ranskaa sekä japania, jota hän on opiskellut koulussa.


title: Natalie Portman

text: Joulukuussa 2010 Portman ilmoitti menneensä kihloihin balettitanssija-koreografi Benjamin Millepiedin kanssa. "Black Swan" -elokuvan kuvauksissa tutustunut pariskunta sai esikoisensa, Aleph-pojan, kesäkuussa 2011. Heidät vihittiin Kalifornian Big Surissa elokuussa 2012. Helmikuussa 2017 he saivat toisen lapsensa, tyttären.


title: Tutong (piirikunta)

text: Tutong on piirikunta Bruneissa. Myös sen pääkaupunki on nimeltään Tutong. Muita tärkeitä kaupunkeja ovat Kuala Abang, Lamunin, Melit, Penanjong sekä Telisai. Tutong rajoittuu pohjoisessa Etelä-Kiinan mereen. Sungai Tutong -joki virtaa Tutongin läpi.


title: Tutong (piirikunta)

text: Piirikunnassa on 35 200 asukasta ja sen pinta-ala on 1 303 neliökilometriä.


title: Integraalifunktio

text: Funktion ƒ Integraalifunktio on funktio F, jonka derivaatta on ƒ, eli F' = ƒ. Integraalifunktion määrittämistä eli derivoinnin käänteistoimitusta kutsutaan integroinniksi. Integraalifunktiolle käytetään ainakin kahta määritelmää, jotka ovat eräissä tapauksissa keskenään ristiriitaisia.


title: Integraalifunktio

text: Olkoon formula_1 Riemann-integroituva. Funktio formula_2 on funktion formula_3 eräs integraalifunktio, mikäli on olemassa formula_4 siten, että


Integraalifunktio


title: Integraalifunktio

text: Lisäksi myös funktio formula_6 on funktion formula_3 integraalifunktio, mikäli formula_8 jollain formula_9.


title: Integraalifunktio

text: Olkoon formula_1. Mikäli on olemassa derivoituva funktio formula_11 siten, että formula_12, niin formula_2 on funktion formula_3 primitiivi eli antiderivaatta (tai integraalifunktio).


title: Integraalifunktio

text: Alempi määritelmä vaatii, että integraalifunktio on derivoituva, ylempi määritelmä taas ei. Primitiiviltä eli antiderivaatalta vaaditaan siis aina derivoituvuusominaisuus, mutta ylemmän määritelmän mukaiselta integraalifunktiolta ei välttämättä. Määritelmät ovat kuitenkin jatkuville funktiolle samat. Alempi määritelmä on käsitteelliseltä kannalta ongelmallinen: kaikilla integroituvilla funktioilla ei sen mukaan ole integraalifunktiota.


title: Integraalifunktio

text:
Integraalifunktio on summattavaa vakiota lukuun ottamatta yksikäsitteinen. Toisin sanoen, jos formula_2 on funktion formula_3 jokin integraalifunktio, niin kaikki sen integraalifunktiot ovat muotoa formula_17, missä integroimisvakio formula_9 on mielivaltainen. Integraalifunktiolle käytetään merkintää
formula_19,
missä integroimisvakiota ei ole kiinnitetty. Tätä merkintätapaa kutsutaan funktion formula_3 määräämättömäksi integraaliksi. Merkintätapa tarkoittaa joko sitä, että formula_2 on formula_3:n antiderivaatta, tai että formula_2 on formula_3:n integraalifunktio. Jatkuville funktiolle nämä ovat sama asia.


title: Integraalifunktio

text: Integraalifunktioiden määrittämistä kutsutaan integroinniksi. Integrointi on derivoinnin käänteistoimenpide, jolla on tärkeä sovellus määrätyn Riemannin integraalin arvon laskemisessa.


title: Integraalifunktio

text: Kaikkien alkeisfunktioiden integraalifunktioita ei voi esittää alkeisfunktioiden avulla. Tunnettuja esimerkkejä ovat:


title: Integraalifunktio

text:
Määräämätön integraali on lineaarinen, eli jos funktioilla formula_3 ja formula_27 on integraalifunktiot ja formula_28, niin
formula_29.
Tässä kaavassa on oletettu, että yhtälön vasemmalla ja oikealla puolella integroimisvakiot on sopivasti valittu.


title: Integraalifunktio

text:
Analyysin toisesta peruslauseesta seuraa, että jos funktio formula_30 on jatkuva, voidaan kirjoittaa
formula_31


title: Integraalifunktio

text: Alla olevissa kaavoissa formula_3 ja formula_27 ovat formula_34:stä riippuvia Riemann-integroituvia funktioita, formula_35 reaaliluku ja formula_36 positiivinen reaaliluku. "Integroimisvakiota ei ole merkitty näkyviin".


title: Strykniini

text: Strykniini (CHNO) on Etu- ja Taka-Intiassa kasvavan strykniinipuun ("Strychnos nux-vomica") siemenistä saatu kuolettavan myrkyllinen alkaloidi. Yksi gramma ainetta riittää tappamaan noin kymmenen ihmistä. Strykniini kiihottaa hermoston toimintaa vaimentamalla ehkäisevien synapsien vaikutusta hermosolujen välisessä viestinnässä. Vastamyrkkynä käytetään muun muassa ulostusaineita ja kloraalihydraattia (CHClO / ClCCH(OH)).


title: Strykniini

text: Strykniini on väritön, kitkerä, kiteinen, veteen vaikeasti, mutta alkoholiin helposti liukeneva aine. Strykniini hajoaa alle kiehumislämpötilansa. Sitä käytetään muun muassa doping-aineena.


title: Virtaama

text: Virtaama eli tilavuusvirta on virtauskanavan (putken, uoman, vesistöalueen tms.) poikkileikkauksen läpi kulkevan nestemäärän tilavuus aikayksikössä. SI-järjestelmässä virtaaman yksikkönä on m/s.


title: Virtaama

text: Eräs tapa määrittää virtaama on laskea virtaukseen jotakin merkkiainetta ja mitata sen pitoisuuksia laskukohdan alapuolella. Pienemmissä joissa tai puroissa voidaan käyttää myös mittapatoja. Mittapadossa on aukko, jonka muoto vaihtelee. Virtaama saadaan mittaamalla vedenkorkeus tässä aukossa. Virtaaman mittaus saadaan usein palautettua yksinkertaisemmin mitattavaan vedenkorkeuteen. Vedenkorkeus voidaan mitata joko kiinteällä mitalla, limnigrafilla (järvissä) tai mareografilla (merissä).


title: Virtaama

text: Virtaamissa esiintyy esimerkiksi vuodenajoista ja sääoloista johtuvia vaihteluita. Siksi luotettavan virtaaman mittauksien tuloksissa on ilmoitettava mittausväli. Se on vuodenaikojen säännöllisyydestä johtuen yleensä kalenterivuosi. Virtaamat voidaan mitata esimerkiksi vuorokausittain, jolloin eri vuorokausiuen virtaamien keskiarvoa kutsutaan keskivirtaamaksi (lyhennetään MQ). Kertomalla keskivirtaama vuorokausilla saadan vuoden kokonaisvirtaus eli ohi virranneen veden kokonaismäärä.


title: Virtaama

text:
Virtaaman vaihteluista saadaan hieman tarkempi kuva, kun esimerkiksi päivittäisten virtaamien arvoista tehdään vuosittain tilastollinen vertailu. Näin voidaan eri uomien virtaamia vertailla keskenään. Yleensä poimitaan kaksi reuna-arvoa kustakin vuodesta:
Uomasta vuoden aikana mitatut virtaamat jäävät näiden arvojen väliin.


title: Virtaama

text: Keskivirtaamia ilmoitetaan kolme, ja niiden laskemista varten kerätään tietoa tarkasteluajanjakson eli esimerkiksi kalenterivuoden ajan. Ne ovat:


title: Virtaama

text:
Kaikkien aikojen äärivirtauksia voidaan merkitä:
Mitatuissa arvoissa voi olla mittamisen vaikeudesta johtuvia epävarmuustekijöitä. Siksi virtaamien arvoja ei ilmoiteta kovin tarkasti.


title: Virtaama

text: Jokien vuosittaiset virtaamavaihtelut johtuvat usein maaston rakenteesta, järvien määrästä (vertaa järvisyys), lumen keskimääräisestä vuosittaisesta paksuudesta ja monesta muusta seikasta. Esimerkiksi Kemijoen keskiylivirtaama on kuusinkertainen keskivirtaamaan nähden. Sen sijaan Vuoksen vesistön keskiylivirtaama on vain 1,3–kertainen keskivirtaamaan nähden. Nämä erot näkyvät vastaavasti suuntaa antavina myös keskialivirtaamissa.


title: Virtaama

text: Merivirroille käytetään myös yksikköä sverdrup (= 10 m/s), joka ei kuulu SI-järjestelmään.


title: Virtaama

text: Vesivoimalan virtaama voidaan määrittää useilla tavoilla. Yleensä se lasketaan vesivoimala hyötysuhteen tai uoman purkautumiskäyrän avulla. Purkautumiskäyrä puolestaan voidaan laatia siivikkomittauksien perusteella. Siivikko on samantapainen laite kuin lasten puroleikeissä käyttämät potkurit. Sen pyörimisnopeus riippuu virtauksen nopeudesta.


title: Saimaan ammattikorkeakoulu

text: Saimaan ammattikorkeakoulu (vuoteen 2009 "Etelä-Karjalan ammattikorkeakoulu") on Lappeenrannassa ja Imatralla toimiva ammattikorkeakoulu.


title: Saimaan ammattikorkeakoulu

text: Saimaan ammattikorkeakoulu antaa ammattikorkeakoulututkintoon johtavaa koulutusta viidellä alalla eri alalla: tekniikassa, sosiaali- ja terveysalalla, liiketaloudessa, hotelli- ja ravintola-alalla sekä kuvataiteessa. Alat jakaantuvat edelleen 15 koulutusohjelmaan, joista neljä on englanninkielisiä. Ylempään korkeakoulututkintoon johtavia koulutusohjelmia on kaikilla koulutusaloilla. Opiskelijoita ammattikorkeakoulussa on noin 3400 (vuosi 2017) ja henkilökuntaa noin 250. Koulutuskampuksia ovat Skinnarilan kampus Lappeenrannassa ja Linnalan kampus Imatralla. Ammattikorkeakoulu on päättänyt siirtää Imatralla olevat toiminnot Lappeenrantaan syksyllä 2019.


title: Saimaan ammattikorkeakoulu

text: Saimaan ammattikorkeakoulun omistaa Lappeenrannan teknillinen yliopisto. Saimaan ammattikorkeakoulu, Lappeenrannan teknillinen yliopisto ja Lahden ammattikorkeakoulu yhdistyivät LUT-konserniksi joulukuussa 2017. Yliopisto omistaa kansainvälisen mallin mukaan molemmat ammattikorkeakoulut. Kukin korkeakoulu toimii korkeakoululainsäädännön mukaisesti autonomisesti ja tekee omat päätöksensä, mutta kokonaisuutta johdetaan strategisesti yhtenäisenä kokonaisuutena ja kaikkia korkeakouluja koskevista strategisista päätöksistä sovitaan yhdessä.


title: Saimaan ammattikorkeakoulu

text: Saimaan ammattikorkeakoulu ja Lappeenrannan teknillinen yliopisto ovat toimineet syksystä 2011 lähtien yhteisellä kampuksella Lappeenrannassa, Skinnarilan kaupunginosassa. Saimaan ammattikorkeakoulun ja Lappeenrannan teknillisen yliopiston opiskelijat muodostavat yhdessä yli 8 000 opiskelijan yhteisön ja samalla Kaakkois-Suomen suurimman korkeakoulukampuksen.


title: Saimaan ammattikorkeakoulu

text: Kampuksella opiskelevat vieri vieressä ammattikorkeakoulun liiketalouden, tekniikan ja sosiaali- ja terveysalan sekä yliopiston tekniikan ja kauppatieteiden opiskelijat. Skinnarilan kampuksen uudisrakennus tarjoaa opiskeluun modernit opetus- ja laboratoriotilat.


title: Saimaan ammattikorkeakoulu

text: Skinnarilan kampuksella toimii myös ammattikorkeakoulun ja yliopiston yhteinen Lappeenrannan tiedekirjasto. Kirjasto on alueen ainoa tieteellinen kirjasto ja yksi Suomen EU-tallekirjastoista. Kirjasto on tekniikan, kauppatieteiden, sosiaalialan, terveystieteiden, matkailun ja kulttuurin monialainen kirjasto, jonka painetuissa kokoelmissa on kirjoja, lehtiä, kurssikirjoja ja hakuteoksia. Niteitä on noin 150 000. Sähköisissä kokoelmissa on erilaisia tietokantoja 180, e-kirjoja, lehtiä ja hakuteoksia. Lehtilukusaleihin tulee noin 900 lehteä. Henkilökunnan lukumäärä kirjastossa on 18. Kirjastossa käy noin tuhat asiakasta päivässä. Osa tiloista, muun muassa lukusali, on käytettävissä ympäri vuorokauden.


title: Saimaan ammattikorkeakoulu

text: Tammikuussa 2017 yliopiston ja ammattikorkeakoulun kielten ja viestinnän opetus keskitettiin yhteiseen kielikeskukseen, joka on osa Saimaan ammattikorkeakoulun organisaatiota. Kielikeskus tuottaa kielten ja viestinnän opetuksen sekä yliopistolle että ammattikorkeakoululle.


title: Saimaan ammattikorkeakoulu

text: Tammikuussa 2018 molempien korkeakoulujen tukipalveluhenkilöstö siirtyi yhteiseet Korkeakoulupalvelut -yksikköön joka toimii osana LUT:n organisaatiota. Korkeakoulupalvelut tuottaa molempien korkeakoulujen tarvitsemat tukipalvelut (esimerkiksi talous- ja henkilöstöhallinnon, viestinnän, tila- ja IT-palvelut ja opiskelijoille suunnatut palvelut).


title: Saimaan ammattikorkeakoulu

text: Opiskelijoiden edunvalvojana toimii Saimaan ammattikorkeakoulun opiskelijakunta (SAIKO). SAIKOlla on ammattikorkeakoululakiin perustuva asema ja se mm. valitsee opiskelijoiden keskuudesta edustajan ammattikorkeakoulun hallitukseen.


title: Saimaan ammattikorkeakoulu

text: Opiskelijakunnan lisäksi Saimaan ammattikorkeakoulun kampuksilla toimii kolme eri aloja edustavaa opiskelijayhdistystä. Lappeenrannan Insinööriopiskelijat LapIO ry toimii tekniikan alan opiskelijoiden ainejärjestönä, Lappeenrannan korkeakouluopiskelijat sosiaali- ja terveysalalta LaKOSTE ry sosiaali- ja terveysalan opiskelijoiden ainejärjestönä sekä Lappeenrannan Tradenomiopiskelijat LapTOp ry kaupan alan opiskelijoiden ainejärjestönä.


title: Trombi

text: Trombi tarkoittaa seuraavia asioita:


title: Analyysin peruslause

text: Analyysin peruslauseet ovat lauseita, joiden mukaan kaksi analyysin perusmääritelmää, derivointi ja integrointi, ovat toistensa käänteistoimituksia. Analyysin peruslauseita on väitteen kumpaakin puoliskoa varten yksi, ja niiden nimet ovat analyysin ensimmäinen peruslause ja analyysin toinen peruslause. Siitä, kumpi on kumpi, ei liene täysin yksimielistä käytäntöä.


title: Analyysin peruslause

text: Jos formula_1 on välillä formula_2 "jatkuva funktio" ja formula_3 jokin sen integraalifunktio, niin F on derivoituva ja pätee:


title: Analyysin peruslause

text: Lause voidaan kirjoittaa myös muodossa


title: Analyysin peruslause

text: Olkoot formula_7 ja formula_8 funktion formula_1 primitiivejä. Tällöin löytyy vakio formula_10 siten, että


title: Analyysin peruslause

text: Merkitään kuvasta funktion formula_1 alueen kokoa funktiolla formula_13. Olkoon sinisen alueen leveys formula_14. Kun h on pieni saadaan arvio siniselle alueelle:


title: Analyysin peruslause

text: Toisaalta sininen alue on formula_16. Yhdistämällä saadaan:


title: Analyysin peruslause

text: Siis formula_1 on formula_13:n derivaatta, kun väli formula_14 lähestyy nollaa.


title: Analyysin peruslause

text: Tästä seuraa, että derivoinnin käänteisoperaatiolla funktiosta formula_1 saadaan funktio formula_13.


title: Sirkus Papukaija

text: Sirkus Papukaija, myöhemmin pelkkä Papukaija oli vuosina 1961–1967 lähetetty lasten televisio-ohjelma. Ohjelma lähetettiin joka toinen sunnuntai. Siihen liittyi myös lasten kerhotoimintaa.


title: Sirkus Papukaija

text: Estradiohjelmassa esiintyivät muun muassa sirkustirehtööri-toimittaja Orvo Kontio, taikuri Fakiiri Kronblom (Nils Hedengren), joka otti käyttöön taikasanat "suolaa, suolaa, enemmän suolaa", professori Hajamieli (Martti Varpama) sekä Onni-klovni (Onni Gideon Tervonen), jonka housut ja kengät määrittelivät klovnin Suomen lasten mielikuvissa. Myös Eveliina Pokela oli ohjelman vakioesiintyjiä. Ohjelmassa oli tapana piilottaa tai esimerkiksi pudottaa lentokoneesta papukaijamerkkejä, jonka löytäneet saivat palkinnon palauttaessaan sellaisen televisiostudioon. Tämä "etu" koski lähinnä helsinkiläislapsia.


title: Sirkus Papukaija

text: Ohjelman lapsikatsojia kehotettiin perustamaan eri paikkakunnille papukaijakerhoja, joiden välityksellä he saattoivat liittyä ohjelman suurempaan papukaijakerhoon. Kerhossa oli tuhansia jäseniä. Papukaijakerhoja perustaneille lapsille järjestettiin retkiä ja keräyksiä, ja hyvästä suorituksesta sai ”kymmenen pistettä ja papukaijamerkin”.Pirkka-Pekka Petelius esitti Fakiiri Kronblomia "Velipuolikuu"-viihdesarjan parodisessa sketsissä, jossa hän yritti taikoa "punaista neilikkaa".


title: Joaquin Phoenix

text: Joaquin Rafael Phoenix (s. 28. lokakuuta 1974), joka tunnettiin aiemmin nimellä Leaf Phoenix, on puertoricolaissyntyinen yhdysvaltalainen kolmesti Oscar-ehdokkuuden saanut näyttelijä ja laulaja.


title: Joaquin Phoenix

text: Phoenixin vanhemmat John Lee Bottom ja Arlyn Dunetz olivat Jumalan lapset -liikkeen lähetyssaarnaajia. Koska hänen neljällä sisaruksellaan (River, Rain, Summer ja Liberty Butterfly) oli luontoon liittyvät nimet, Joaquin vaihtoi nimensä ja häntä alettiin kutsua nimellä Leaf.


title: Joaquin Phoenix

text: 1970-luvun loppupuolella hänen perheensä jätti Jumalan lapset -liikkeen ja asettui asumaan pysyvästi Los Angelesiin Kaliforniaan. Samoihin aikoihin perheen yhteiseksi sukunimeksi otettiin Phoenix. Hänen äitinsä alkoi työskennellä sihteerinä televisioyhtiö NBC:llä, ja hänen isästään tuli puutarhuri. Vanhemmat palkkasivat lapsilleen agentin, Iris Burtonin, ja kaikki viisi alkoivat esiintyä mainoksissa.


title: Joaquin Phoenix

text: Ensimmäiset varsinaiset näyttelijätyönsä Phoenix teki vieraillessaan 1980-luvun alkupuolella televisiosarjassa "Seven Brides for Seven Brothers" ja televisioelokuvassa "Backwards: The Riddle of Dyslexia" yhdessä veljensä Riverin kanssa. Hän teki elokuvadebyyttinsä elokuvassa "SpaceCamp" vuonna 1986, ja ensimmäisen pääosaroolinsa hän teki elokuvassa "Meidän miehemme Misha" vuonna 1987. Elokuvan "Perhe on paras" (1989) jälkeen Phoenix piti taukoa näyttelemisestä.


title: Joaquin Phoenix

text: Phoenix aloitti elokuvanäyttelijän uransa uudelleen muutama vuosi myöhemmin. Vuonna 1995 ilmestyneessä Gus Van Santin elokuvassa "Hinnalla millä hyvänsä" hänellä oli high school -nuori Jimmy Emmettin rooli, joka joutuu opettajansa hyväksikäyttämäksi ja manipuloiduksi syyllistymään murhaan. Phoenixin tunnetuimpia elokuvia ovat muun muassa "Gladiator", jossa hän esitti keisari Commodusta (suoritus toi hänelle muun muassa Oscar-ehdokkuuden sarjassa paras miessivuosa), M. Night Shyamalanin ohjaama "Signs", jossa hän esitti Merril Hessiä, sekä saman ohjaajan elokuva "Kylä" vuodelta 2004, jossa hänellä oli pääosarooli Lucius Huntina. Vuonna 2005 valmistui elokuva "Walk the Line", jossa Phoenix esittää muusikko Johnny Cashia. Hän ansaitsi suorituksestaan Golden Globe -palkinnon sarjassa paras miespääosa musikaalissa tai komediassa ja sai uransa toisen Oscar-ehdokkuuden, sarjassa paras miespääosa. Hän myös lauloi elokuvan Grammy-palkitulla soundtrack-albumilla. Toimittaja Jack Daglishin roolista elokuvassa "Hotelli Ruanda" hän oli ehdolla parhaan miessivuosan SAG-palkinnon saajaksi.


title: Joaquin Phoenix

text: Vuonna 2008 Phoenix ilmoitti lopettavansa näyttelijänuransa teatterilevitykseen helmikuussa 2009 julkaistavan elokuvan "Two Lovers" jälkeen ja keskittyvänsä uraan muusikkona. Muutama kuukausi myöhemmin hän herätti kummastusta käyttäytymisellään David Lettermanin juontamassa keskusteluohjelmassa. Syksyllä 2010 kuitenkin paljastui, että tämä esiintyminen ja väite näyttelijänuran päättymisestä kuuluivat osana Casey Affleckin ohjaamaan näennäisdokumenttiin "I'm Still Here", jonka pääosassa Phoenix oli.


title: Joaquin Phoenix

text: Phoenix on vegaani, eikä täten syö eläinkunnan tuotteita eikä käytä eläimistä valmistettuja vaatteita. Hän on toiminut aktiivisesti eläinten oikeuksia ajavissa järjestöissä PETA ja In Defense of Animals.


title: Dijkstran algoritmi

text: Dijkstran algoritmi on Edsger Dijkstran kehittämä, vuonna 1959 julkaistu algoritmi, joka etsii graafille lyhyimmän polun yhdestä pisteestä kaikkiin muihin pisteisiin. Algoritmi toimii suunnatuilla graafeilla, joiden särmien painot ovat ei-negatiivisia. Algoritmia käytetään muun muassa tietoliikenneverkkojen reitityksessä.


title: Dijkstran algoritmi

text: Algoritmi tarvitsee lähtötiedoiksi graafin formula_1 ja lähtöpisteen formula_2. Funktiolla formula_3 kuvataan kahden pisteen formula_4 ja formula_5 välistä painoa mikäli viiva on olemassa. Graafista oletetaan että viivojen painot ovat ei-negatiivisia (formula_6). formula_7 kuvaa graafin kaikkien pisteiden joukkoa.


title: Dijkstran algoritmi

text: Algoritmi etsii lyhyimmän polun pisteestä formula_2 kaikkiin muihin pisteisiin. Aluksi merkitään lyhin tunnettu polku pisteestä formula_2 itseensä nollaksi, ja etäisyydet pisteestä formula_2 muihin pisteisiin äärettömäksi. Tämän jälkeen käydään graafia läpi kierroksittain. Jokaisella kierroksella pyritään etsimään uusi polku pisteeseen formula_2 joka on lyhyempi kuin jokin aikaisemmin tunnettu. Erityisesti jokaisella kierroksella aloitetaan tarkastelemaan jotain sellaista pistettä johon jo tunnetaan lyhin mahdollinen polku. Kun kyseisestä pisteestä aloitetaan uusi kierros, ei siitä pisteestä enää aloiteta millään myöhemmällä kierroksella. Ensimmäisellä kierroksella aloitetaan pisteestä formula_2, koska siihen tunnetaan triviaalisti lyhyin polku. Seuraavalla kierroksella aloitetaan pisteestä formula_4 joka on pisteen formula_2 lähin naapuri. Voidaan osoittaa että mikään kiertopolku ei tuota lyhyempää polkua pisteeseen formula_4, koska kaikki viivojen painot ovat ei-negatiivisia, ja jolla on käsittelemättömien pisteiden joukossa pienin polkupituus.


title: Dijkstran algoritmi

text: Oheisessa algoritmissa u := Extract-Min(Q) etsii ja palauttaa sellaisen pisteen "u" pistejoukosta "Q", jolla on pienin mahdollinen arvo "d"["u"]. Piste "u" ei ole välttämättä yksikäsitteinen. Tämän lisäksi Extract-Min funktio poistaa pisteen "u" joukosta "Q".


title: Dijkstran algoritmi

text: Jos algoritmin tuloksessa kiinnostaa vain lyhyin polku pisteiden "s" ja "t" välillä, voi rivillä 9 lopettaa etsinnän mikäli "u" = "t".


title: Dijkstran algoritmi

text: Lyhyin polku pisteiden "s" ja "t" välillä määritetään seuraavalla koodilla. Koodi muodostaa jonon "S" pisteistä jotka muodostavat lyhimmän polun tarkasteltujen pisteiden välille.


title: Dijkstran algoritmi

text: Dijkstran algoritmin laskennallinen vaativuus riippuu sen toteutustekniikasta. Suorituskyvyn suhteen avainasemassa ovat funktio Extract-Min ja sijoitus d[v] := d[u] + w(u,v).


title: Dijkstran algoritmi

text: Mikäli Extract-Min funktio toteutetaan yksinkertaisella listan läpikäymisellä (vaativuus formula_16) saadaan algoritmin kokonaisvaativuudeksi formula_17.


title: Dijkstran algoritmi

text: Algoritmi voidaan toteuttaa kekoa käyttäen siten että sen kokonaisvaativuudeksi saadaan formula_18. Vieläkin suorituskykyisempi toteutus saadaan käyttäen Fibonacci-kekoa jolloin vaativuudeksi saadaan formula_19. Kummassakin tapauksessa kekoa täytyy päivittää aina kun tehdään sijoitus d[v] := d[u] + w(u,v).


title: Ounastunturi

text:
Ounastunturi on 50 kilometriä pitkän Pallas-Ounastuntureiden tunturiketjun pohjoisosa ja sijaitsee Muonion ja Enontekiön kunnissa. Alue on osa Pallas-Yllästunturin kansallispuistoa ja Natura 2000 -ohjelman parissa. Ounastunturin erottaa Pallastuntureista Hannukuru.
Ounastunturi on avaraa ja karua tunturiylänköä 400 - 500 m merenpinnan yläpuolella. Korkeimmat huiput yltävät yli 700 metrin, eteläinen "Outtakka" 725 metriä ja pohjoinen "Pyhäkero" 713 metriä. Pallastunturien pyöreälakinen "Taivaskero" on tunturiketjun korkein huippu, korkeudeltaan 807 metriä.


title: Ounastunturi

text: Maisemiltaan Ounastunturi muistuttaa Käsivarren pohjoisosien ja Norjan puolen rajaseudun paljaita tuntureita.


title: Ounastunturi

text: Ounastunturin lähin ja suurin vesistö on pohjoisluoteessa pitkä ja kapea Ounasjärvi, jonka pohjoisrannalla sijaitsee Enontekiön kuntakeskus Hetta.


title: Hierokles

text: Hierokles (100-luku) oli kreikkalainen stoalaiseen koulukuntaan kuulunut filosofi. Hänen ainoa tunnettu kirjoituksensa on kokoelma eettisiä käyttäytymissääntöjä stoalaisen filosofian malliin. Kokoelmasta on säilynyt osia.


title: Pohjavesi

text: Pohjavesi on maanpinnan alapuolella sijaitsevaa vettä. Sitä muodostuu huonosti vettä läpäisevien maakerrosten päälle. Pohjavesikerroksen raja on siinä kohdassa, josta alaspäin maaperä on vedellä kyllästettyä. Kaikki maanpinnan alainen vesi ei siis ole pohjavettä. Ihminen käyttää pohjavettä juoma- ja talousvetenä kaivojen kautta. Paikkaa, jossa pohjavesi tulee maanpinnan yläpuolelle, kutsutaan lähteeksi.


title: Pohjavesi

text: Pohjavedet muodostavat jäätiköiden jälkeen toiseksi suurimman makean veden varaston maapallolla. Pohjaveden kelpoisuus juomavedeksi johtuu siitä, että se on maakerrosten läpi suotautuessaan puhdistunut epäpuhtauksista, kuten haitallisista bakteereista. Samalla veteen liukenee useita hyödyllisiä suoloja. Ihmiselle käyttökelpoisinta on hiekka- ja sorapitoisesta maaperästä tai peruskallion halkeamista löytyvä, paljon vapaasti liikkuvaa vettä sisältävä pohjavesi.


title: Pohjavesi

text: Pohjavesivarasto eli "akviferi" saa vetensä sateena, joista, järvistä tai toisista pohjavesivarastoista. Lopulta vesi purkautuu mereen, järviin tai toisiin pohjavesivarastoihin. Varasto on uusiutuva, mutta jos sitä käytetään nopeammin kuin se ehtii uusiutua, se ehtyy. Tällä hetkellä maapallon pohjavesivarat ovat ihmisen liiallisen käytön vuoksi ehtymässä. Pohjavesien ehtyminen uhkaa viljantuotantoa kuivilla ja puolikuivilla alueilla. Ilmaston lämpeneminen uhkaa myös suolata useita akvifereja.


title: Pohjavesi

text: Pohjavesivarasto voi olla kolmenlainen sen mukaan, mikä sen pintaa rajoittaa:


title: Pohjavesi

text: Pohjavesitiede tunnetaan nimellä geohydrologia.


title: Hierokles Aleksandrialainen

text: Hierokles Aleksandrialainen (400-luku) oli uusplatonilainen filosofi, joka oli aktiivinen vuoden 430 molemmin puolin. Hän opiskeli Plutarkhos Ateenalaisen alaisuudessa Ateenassa, ja opetti sen jälkeen jonkin aikaa kotikaupungissaan Aleksandriassa. Hänet karkotettiin kaupungista, ja hän siirtyi Konstantinopoliin, jossa hänen uskonnolliset mielipiteensä herättivät sellaista vastustusta, että hänet heitettiin vankilaan ja ruoskittiin julmasti.


title: Hierokles Aleksandrialainen

text: Ainoa kokonaisena säilynyt teos Hierokleelta on kommentaari "Pythagoraan kultaisiin säkeisiin". Se oli hyvin suosittu keskiajalla ja renessanssiaikana, ja se on käännetty useille kielille. Fotios ja Stobaios mainitsevat ja lainaavat eräitä muita teoksia, kuten erästä kaitselmusta ja kohtaloa koskenutta teosta, joka oli hänen suosijalleen Olympiodoros Thebalaiselle kirjoitettu lohduttava tutkielma. Hierokles vastusti astrologista fatalismia sillä perusteella, että se perustuu irrationaalisiin välttämättömyyksiin, eikä jumalalliseen kaitselmukseen. Samasta syystä hän vastusti teurgiaa ja magiaa, koska ne pyrkivät syrjäyttämään jumalallisen järjestyksen.


title: Hierokles Aleksandrialainen

text: Vaikka Hierokles ei mainitse kristinuskoa kertaakaan säilyneissä teoksissaan, hänen teoksensa on nähty pyrkimyksenä sovittaa kreikkalaisia uskonnollisia perinteitä yhteen hänen Konstantinopolissa kohtaamiensa kristillisten uskomusten kanssa.


title: Heawoodin lause

text: Heawoodin lause on graafiteoriaan liittyvä lause, jonka mukaan jokainen tasograafi on väritettävissä viidellä värillä. On myös todistettavissa, että tasograafit ovat väritettävissä enintään viidellä värillä. Kyseinen todistus on heikompi kuin neliväriongelman todistus ja perustuukin epäonnistuneeseen neliväriongelman todistusyritykseen.


title: Syöttövirtaus

text: Syöttövirtaus on osa matalapaineen rintamarakennetta. Se on pienialainen makkaramainen ympäristöä suuremman tuulennopeuden putki. Tyypillistä matalapainetta syöttää lämmin, kylmä ja kuiva syöttövirtaus, jotka tulevat kukin eri suunnasta. Syöttövirtausten tulosuunnat ja kulku riippuvat matalapaineen kehitysvaiheesta.


title: Syöttövirtaus

text: Jos matalapaine liikkuu itään niin että rintamien väliin jäävä lämmin sektori aukeaa etelään,


title: Syöttövirtaus

text: Syöttövirtausteoria on 1970- ja 1980-luvulla kehittynyt tapa selittää matalapaineen rintamarakenteeseen liittyvät pilvet ja suhteelliset ilmavirrat. Se on erityisen kätevä kun halutaan kuvata erilaisia okkluusiorintaman tyyppejä. Se täydentää 1940-luvun norjalaista rintamamallia, ei ole sen kanssa ristiriidassa: norjalainen okkluusionkuvaus on syöttövirtausmallin erityistapaus.


title: Syöttövirtaus

text: Kylmän syöttövirtauksen olemassaolo on sittemmin kyseenalaistettu.


title: Syöttövirtaus

text: Käytännön säänennustustyössä syöttövirtaukset nähdään säähavainnoissa tuulennopeuden ja kastepisteen muutoksina.


title: Maavesi

text: Maaveden muodostaa kaikki se maanpinnan alapuolinen vesi, joka ei kuitenkaan ole pohjavettä. Maavesivyöhykkeen ja pohjaveden raja on kohdassa, jota alempana maaperä on vedestä kylläinen.


title: Maavesi

text: Erilaisia maavesiä ovat


title: Maavesi

text: Koska maahiukkaset ovat usein negatiivisesti varautuneita, voivat vesimolekyylit dipoliluonteensa (vesimolekyylin toisella päällä on positiivinen, toisella negatiivinen osittaisvaraus) takia sitoutua niiden pinnalle hygroskooppiseksi vedeksi. Maaperän vedenpidätyskyky riippuu siitä, kuinka suurelle pinta-alalle vettä voi kiinnittyä. Siksi hienojakoinen maa-aines pidättää vettä paremmin kuin karkea.


title: Maavesi

text: Maavedet virtaavat erittäin hitaasti. Sitä maaveden osaa, joka on liikkeessä alaspäin kohti pohjavettä, kutsutaan vajovedeksi.


title: Druusit

text: Druusit ovat pääasiassa Syyriassa, Libanonissa, Israelissa ja Jordaniassa elävä, yhteensä noin miljoonan hengen etnis-uskonnollinen ryhmä. Druusien uskonnollinen perinne on erottanut heitä satojen vuosien ajan alueen muslimivaltaväestöstä. Druusilaisuus kehittyi islamin ismaililaisesta suuntauksesta omaksi uskonnokseen 1000-luvulla. Druusit eivät tee lähetystyötä, eivätkä hyväksy käänynnäisiä druusilaisuuteen tai kääntymistä druusilaisuudesta muihin uskontoihin.


title: Druusit

text: Druuseja on yhteensä arviolta noin miljoona. Heitä asuu Lähi-Idässä Syyriassa, Libanonissa, Israelissa ja Jordaniassa. Israelissa druusit asuvat pääasiassa Genesaretinjärven ympärillä ja Karmelvuoren alueella. Jordanian druusit asuvat maan Syyrian vastaisella rajalla ja he joutivat Syyrian druuseista erilleen kun Syyrian ja Jordanian välinen raja piirettiin vuonna 1931. Libanonin druusit elävät pääasiassa Matnin, Gharbin ja Choufin alueilla Libanonin rannikolla. Pienempiä druusiyhteisöjä on myös Etelä-Libanonissa ja Beirutissa. Syyrian suurimmat druusikeskittymät ovat Etelä-Syyriassa ja Israelin miehittämillä Golanin kukkuloilla. Druusit muodostavat As-Suwaydan maakunnan väestön enemmistön ja druusikyliä löytyy ympäri maata.


title: Druusit

text: Druuseja on 1800-luvun lopulta lähtien muuttanut myös Lähi-Idän ulkopuolelle. Druusiyhteisöjä on syntyt esimerkiksi Yhdysvaltoihin, Australiaan, Uuteen-Seelantiin ja Filippiineille. Lähi-Idän ulkopuolelle muuttaneet druusit ovat pääosin lähtöisin Libanonista. Joidenkin arvioiden mukaan 10 % kaikista maan druuseista on muuttanut Lähi-Idän ulkopuolelle.


title: Druusit

text: Druusilaisuus syntyi ismaililaisista opetuksista ja siihen on vaikuttanut sen ohella myös juutalaisuus, kristinusko, gnostilaisuus, uusplatonismi ja iranilaiset uskonnot. Uutta uskontoa alettiin saarnata Kairossa vuonna 1017 Hamza ibn-'Ali ibn-Ahmadin ja Muhammad ibn Ismail al-Darazin johdolla, joista jälkimmäisen mukaan usko on nimetty. uuden uskonnon yksi perusajatuksista oli tuolloin hallinneen kuudennen Fatimidien dynastian kalifin Al-Hakim bi-Amr Allahin pyhyys. Al-Hakim katosi epäselvissä olosuhteissa vuonna 1021, mutta druusit uskovat että hän palaa jonakin päivänä tuoden mukanaan uuden kulta-ajan. Kaikki nämä kolme tärkeää druusilaisuuden alkuvaiheen vaikuttajaa kuolivat vain muutaman vuoden sisällä uskonnon perustamisesta. Al-Darazin seuraajat alkoivat kuitenkin tehdä lähetystyötä Syyriassa. Hamza ibn-'Alin seuraajan Al-Muqtana Baha'uddinin kuoltua vuonna 1034 lähetystyön tekeminen lopetettiin kokonaan ja uusia käänynnäisiä ei enää mutenkaan hyväksytty. Myöhemmin druuseja muutti pohjoiseen Libanoniin ja etelään Galilean alueelle.


title: Druusit

text: 1100-luvulta 1500-luvulle druusit olivat hallitseva poliittinen tekijä Libanonin Gharbin alueella, kunnes johtavaan asemaan nousivat Libanoninvuorten druusit. Alueella asui myös maroniittikristittyjä. Vuonna 1842 aluetta hallinnut Osmanien valtakunta jakoi Libanoninvuorten alueen kahteen hallinnoilliseen osaan, joista pohjoista hallitsi kristitty kuvernööri ja eteläistä druusikuvernööri. Kahden ryhmän välit tulehtuivat ja asiaa pahensi ulkomaiden kuten Yhdistyneet kuningaskunnan ja Ranskan pyrkimykset sekaantua asioihin. Druusien ja maroniittien välille syttyi avoin sota vuonna 1845 ja druusit surmasivat verilöylyssä vuonna 1860 useita maroniitti- ja kreikkalaisortodoksisia kristittyjä, minkä jälkeen Ranska lähetti joukkoja alueelle. Seuranneen kriisin takia Osmanien valtakunta joutui perustamaan Libanoninvuorille autonomisen alueen, jota johti kristitty kuvernööri. Libanoninvuoret säilytti autonomisen asemansa aina Osmanien valtakunnan hajoamiseen saakka.


title: Druusit

text: Syyrian puolella suuri osa druuseista asuu Jabal al-Duruzin alueella maan eteläosassa. Kun Syyriasta tuli Ranskan mandaattialue vuonna 1921 alueella oli oma itsehallintonsa. Vuonna 1925-27 druuseilla oli merkittävä rooli kapinassa ranskalaishallintoa vastaan ja Syyria itsenäistyi vuonna 1945 Ranskan tunnustaessa sen itsenäisyyden seuraavana vuonna. Druusit olettivat autonomiansa säilyvän, mutta vuosien 1949 ja 1954 Syyrian hallinto lähetti alueelle joukkoja mahdollisen kapinan estämiseksi. Druusien asutuskeskuksia tulitettiin ja sadat saivat surmansa.Vaikka monet druusit ovat vaikuttaneet sittemmin Syyrian hallinnossa, he menettivät paljon siitä asemasta, jonka he olivat saaneet taisteluissa Syyrian itsenäisyyden puolesta. Syyrian sisällissodassa druusit ovat pyrkineet pysymään konfliktin ulkopuolella. He ovat kuitenkin joutuneet islamistisen al-Nusran rintaman vainon kohteeksi.


title: Druusit

text: Libanonissa druusit olivat sittemmin yksi monista Libanonin sisällissodan osapuolista vuosien 1975 ja 1990 välillä. Huolimatta suhteelisen pienestä osuudestaan maan väestöstä he olivat yksi suurista tekijöistä sodassa druusien hallitseman progressiivisen sosialistipuolueen muodostamien asejoukkojen kautta. Druusit taistelivat jälleen maroniittikrisitittyjä vastaan ja liittoutuivat sodan alkupuolella Palestiinan vapautusjärjestön kanssa. Sisällissodan jälkeen maroniittien ja druusien välit ovat rauhoittuneet ja molemmat olivat samalla puolella niin sanotussa setrivallankumouksessa, joka päätti maan 30-vuotta kestäneen syyrialaismiehityksen vuonna 2005.


title: Druusit

text: Israelin puolella asuvat druusit lasketaan virallisesti omaksi erilliseksi etniseksi ryhmäkseen Israelin arabeista. Israelissa druuseja asuu paitsi varsinaisen Israelin alueella, myös Israelin miehittämien Golanin kukkuloiden alueella ja heillä on Israelin druuseista erillinen laillinen asema. Suurin osa Golanin kukkuloiden druuseista on Syyrian kansalaisia. Druusit, joilla on Israelin kansalaisuus palvelevat Israelin puolustusvoimissa maan juutalaisten tapaan, mutta poiketen maan arabeista.


title: Druusit

text: Druusilaisuuteen kuuluu seitsemän käskyä, jotka ovat jokseenkin samanlaisia Islamin viiden peruspilarin kanssa. Druusien on puhuttava aina totta keskenään, mutta vaatimus ei koske ulkopuolisten kanssa puhumista. Druusit voivat näin esimerkiksi vainojen uhatessa kiistää druusilaisuuden harjoittamisen. Druusien on myös autettava toisiaan hädässä, hylättävä monoteismin kanssa kiistassa olevat käsitykset, pysyä erossa epäuskoisista, tunnustettava al-Hakim Jumalan uudelleensyntymänä, hyväksyttävä jumalan toimet ja seurattava Jumalan tahtoa ja käskyjä.


title: Druusit

text: Druusien uskontoa luonnehditaan ismaililaiseksi salaopiksi, jonka perimpään olemukseen vain harvat ovat perehtyneet. Druusit itse kutsuvat itseään nimellä "muwahhidun", joka tarkoittaa monoteisteja. Druusiyhteisö voidaan jakaa kahteen eri luokkaan nimiltä "uqqal" ja "juhhal" eli tietäjät ja tietämättömät. Suurin osa druuseista kuuluu jälkimmäiseen luokkaan ja vain tietäjille opetetaan uskonnon tarkemmat yksityiskohdat muiden seuratessa vain osaa uskonnon piirteistä. Tietäjien uskonnolliseen opetukseen kuuluvat druusiviisaiden historian saatossa kirjoittamat moraalikäsityksiä koskevat ja gnostilaiset, sekä kosmologiset kirjoitukset. Koko uskonnollinen tieto tunnetaan nimellä "hikma". Tietäjät käyttävät muista druuseista poikkeavaa vaatetusta, johon kuuluu esimerkiksi valkoinen turbaani. Tietäjiä johtavat puolestaan "shaykh"-nimellä tunnetut henkilöt, jotka valitaan viisaimpina pidettyjen tietäjien joukosta. Heidän joukostaan valitaan edelleen yleensä alueen johtavaan sukuun kuuluva "ra'is", joka toimii alueen uskonnollisena päämiehenä. Tietäjien odotetaan käyttäytyvän esimerkillisesti, kun taas tietämättömien ei odoteta noudattavan kaikkia säädöksiä tiukasti.


title: Druusit

text: Druusit noudattavat edelleen Hamza ibn-'Alin 1000-luvulla säätämiä lakeja, joihin kuuluvat muun muassa vaimon ja miehen tasavertaisuus ja avioeron salliminen vain muutamissa tarkkaan määritellyissä tapauksissa. Sukupuolijakoa noudatetaan kuitenkin muuten hyvin tarkasti. Druusiyhteisön ulkopuolelle esimerkiksi druusikylästä matkustavan naimattoman naisen mukana kulkee yleensä tämän isä tai veli. Naimattomat naiset työskentelevät yleensä yhteisön sisällä. Työpaikoilla sukupuolet jaetaan edelleen ja joskus jopa erillisine työtiloineen.


title: Kotilot

text: Kotilot ("Gastropoda") on suurin nilviäisluokka. Perinteisesti se on jaettu kolmeen alaluokkaan ja jopa 40 000–60 000 lajiin. Kotiloilla on vahva jalka, jonka aaltomaisten lihassupistusten avulla ne liikkuvat, silmät ja yksi tai kaksi paria tuntosarvia. Kotiloilla on yleensä kuori, jonka muoto vaihtelee suuresti. Kuori on kalsiumkarbonaattia, joten kuorelliset kotilot voivat elää vain alueilla, joilla ainetta esiintyy. Kuorettomien kotiloiden kuori on surkastunut ja jäänyt vaipan sisään. Kotiloita elää niin meressä, makeassa vedessä kuin maalla (keuhkokotilot). Kotiloita on niin kasvinsyöjiä ja raadonsyöjiä kuin petojakin. Myrkkypiikillä saalistavat australialaiset keilakotilot voivat olla vaarallisia ihmisellekin. Tyhjästä merikotilon kuoresta voidaan käyttää nimitystä ”näkinkenkä”.


title: Kotilot

text: Pienimmät kotilot ovat millimetrien kokoisia, suurimmat ovat yli 90 cm. Suurin maakotilo on tiikerikotilo, jonka kuori saattaa kasvaa noin 30 cm:n mittaiseksi.


title: Kotilot

text: Kotiloita on hyödynnetty ravintona kauan, ja nykyään niitä pidetään usein gastronomisena herkkuna. Kotiloita pidetään myös terraarioissa lemmikkeinä, joista suosituin on akaattikotilo.


title: Kotilot

text: Ravintona käytettävistä kotiloista käytetään yleensä nimitystä ”etana”. Tämä on hieman virheellistä, sillä "etana" viittaa muulloin kuorettomiin kotiloihin, kun taas syötävät kotilot ovat yleensä kuorellisia.


title: Kotilot

text: Nykyään suositellaan, että etanoita ei ruokittaisi kahteen vuorokauteen ennen niiden valmistamista ruoaksi, siltä varalta, että etana olisi syönyt jotakin ihmiselle myrkyllistä kasvia.


title: Kotilot

text: Kautta historian etanoiden syönti on vaihdellut muotivirtausten mukaan. Roomalaiset pitivät etanoita hyvinkin suuressa arvossa. Heillä oli jopa etanatarhoja, joissa etanoita lihotettiin syöttämällä niille viiniä ja leseitä. Suurin osa keskiajasta etanoita syötiin, vaikka eivät ne mikään erityinen ylellisyysruoka olleetkaan. Varhaisin tunnettu jälkipolville säilynyt etanaresepti on ranskalainen ja vuodelta 1390. Platina mainitsee, että etanoiden valmistus alkaa niiden puhdistamisesta. Vähintään vuorokauden ajan etanoille pitää syöttää maitoa tai vettä, jotta niiden suolisto saadaan puhdistetuksi. Sitten etanat keitetään ja pestään huolellisesti. Tämän jälkeen niihin hierotaan viinietikkaa ja suolaa ja pestään jälleen. Sitten ne kieritellään jauhoissa ja keitetään kiehuvassa öljyssä tai rasvassa. Kun ne asetetaan tarjolle, niiden päälle ripotellaan tuoretta minttua, pippuria, valkosipulia ja sahramia ja pirskotellaan päälle hieman verjuisia.


title: Kotilot

text: Hildegard Bingeniläinen (1098–1179) kertoo etanasta saatavan tehokkaita lääkeaineita: etanankuorijauhe ajaa ulos madot, ja muita etanavalmisteita on käytetty paiseiden hoitamiseen. Hildegard nimitti etanoita kilpikonniksi (testunides).


title: Kotilot

text: Etanan hitauden vuoksi nahjusmaista ihmistä verrataan siihen. ”Katsella kuin etana” tarkoittaa katsomista silmät tapillaan. Nilviäistä on pidetty kansanperinteessä sään ennustajana (”etana, etana, näytä sarves, onko huomenna pouta”). Koska viinitarhojen etanat piiloutuvat kalkkikuoren sisälle, mutta tulevat sieltä talven tai kuivuuden jälkeen ulos, etanaa on pidetty Kristuksen ylösnousemisen vertauskuvana. Etana kantaa ”taloaan”, ”koko omaisuuttaan”, aina selässään, joten siitä on tullut myös tyytyväisyyden symboli.Kotilot kehittyivät alun perin merissä. Kivihiilikaudella ne alkoivat nousta maalle ja valtasivat vähitellen kaikki mantereet. Jotkin kotilot kehittyivät kuorettomiksi kotiloiksi eli etanoiksi.


title: Thames

text: Thames on joki, joka virtaa eteläisessä Englannissa, Isossa-Britanniassa. Sen kokonaispituus on 335 kilometriä, josta purjehduskelpoista on 243 kilometriä. Kulkukelpoisessa osassa on yhteensä 45 sulkua.


title: Thames

text: Joki alkaa Gloucestershirestä Cotswoldinkukkuloilta, virtaa muun muassa Oxfordin ja Lontoon kaupunkien halki kohti itää ja laskee Pohjanmereen. Thamesin 104 km pitkässä estuaarissa, Teddingtonin suluilta Pohjanmereen, havaitaan vuorovesi-ilmiö, jonka vaihtelu on Lontoon kohdalla korkeimmillaan seitsemän metriä.


title: Thames

text: Lechladen ja Lontoon välillä Thames virtaa rauhallisesti tasaisen maalaismaiseman halki, se laskeutuu siellä vain 32 cm kilometriä kohti.


title: Thames

text: Thames on pisin kokonaan Englannissa virtaava joki, mutta Britannian pisin on Walesin puolelta alkava Severn. Thamesiin yhtyy 20 sivujokea.


title: Thames

text: Joessa on yli 80 saarta.


title: Thames

text: Thames on peräisin kelttiläisiltä, jotka kutsuivat jokea nimellä ”Tamesa”, joka saattoi tarkoittaa ”tummaa”. Kelteiltä se muuttui latinassa muotoon ”Tamesis” ja muinaisenglannissa muotoon ”Temese”. Oxfordissa Thamesia kutsutaan joskus nimellä Isis.


title: Thames

text: Joesta on aikoinaan pyydystetty monia kalalajeja: sampia, joskus lohtakin, taimenia, suutareita, karppeja, särkiä, turpia, lahnoja, töröjä, ankeriaita ja kampeloita. Siellä tavataan säännöllisesti pyöriäisiä ja kerran jokeen on eksynyt myös pieni valas. Yleisiä vierailijoita ovat myös kirjohylje ja pullokuonodelfiini.


title: Thames

text: Thames kulkee Lontoon keskustan halki lännestä itään. Sen pohjoispuolella ovat Westminster ja Lontoon City, eteläpuolella Southwark. Joen yli johtavista silloista tunnetuimpia ovat Westminster Bridge, Waterloo Bridge, London Bridge ja Tower Bridge. Tower Bridgen itäpuolella joen yli ei ole siltoja, mutta sen ali johtaa useita tunneleita.


title: Thames

text: Keskustassa Thamesin pohjoisrantaa pitkin kulkee noin kahden kilometrin pituinen leveä rantakatu, "Victoria Embankment". Muualla Lontoossa läheskään kaikkialla ei jokivartta pitkin kulje katua, vaan monet rakennustontit ulottuvat aivan joen reunaan saakka. Esimerkiksi Lontoon parlamenttitalo sijaitsee aivan joen varressa. Myös Tower of Londonin muuri kulkee aivan jokivartta pitkin.


title: Thames

text: Lontoon rahtilaivasatama sijaitsi aikaisemmin Thamesjoella lähes välittömästi Tower Bridgen itäpuolella. Alueella sijaitsi myös useita telakoita. Viime aikoina satama- ja telakkatoiminnat ovat kuitenkin siirtyneet kauemmaksi keskustasta, lähelle Thamesin suuta, ja tätä Docklandsin aluetta on alettu rakentaa uudeksi asunto- ja liiketaloalueeksi.


title: Thames

text: Thamesilla pidetään vuosittain Cambridge–Oxford-soutukilpailu.Joki tulvii usein voimakkaasti. Joen yläjuoksulle on rakennettu useita sulkuja, joiden avulla joen virtausta voidaan säädellä. Thamesin rinnalle on rakennettu myös keinotekoinen Jubileejoki, minne tulvavesiä voidaan ohjata. Alajuoksulle Lontoota suojaamaan on rakennettu Thames Barrier porttirakennelma, joka estää tarvittaessa nousuveden tulon Lontooseen.


title: Thames (täsmennyssivu)

text: Nimen Thames merkityksiä:


title: General Electric

text: General Electric (GE) on yhdysvaltalainen monialayritys. Se oli 2000-luvun alkupuolella markkina-arvoltaan maailman suurimpia yhtiöitä.


title: General Electric

text: General Electricin syntyi useamman yrityksen fuusiosta vuonna 1892. Näistä yksi oli Thomas Alva Edisonin aikaisemmin perustama. General Electric on ainoa alkuperäinen Dow Jones Industrial Average -indeksin yritys, joka on edelleen indeksissä mukana.


title: General Electric

text: Yhtiö oli vuoden 2012 Fortune 500 -listalla kuudennella sijalla.


title: General Electric

text: Yhtiö oli yksi kahdeksasta suuresta tietokonevalmistajasta 1960-luvulla. Yhtiö oli mukana Multics-käyttöjärjestelmä kehityksessä ja myöhemmin kehitti General Comprehensive Operating System (aluksi GECOS, myöhemmin nimetty uudelleen GCOS) -käyttöjärjestelmän suurtietokoneille. Yhtiön tietokoneosasto "GE Information Systems Group" myytiin Honeywell-yhtiölle 1960-luvun lopussa.


title: General Electric

text: Yrityksellä on kuusi päätoimialaa, jotka jakautuvat edelleen tulosyksiköihin. Seuraavassa luetellaan päätoimialat, seuraavan tason tulosyksiköt ja esimerkkejä eräiden yksiköiden tuotteista.


title: General Electric

text: Yhtiön valmistamia tietokoneita:


title: Esa Tikkanen

text: Esa Kalervo Tikkanen (s. 25. tammikuuta 1965 Helsinki) on suomalainen jääkiekkoilija, viisinkertainen Stanley Cup -voittaja sekä olympia- ja MM-mitalisti. Hän edusti Jääkiekon SM-liigassa kahta helsinkiläisseuraa, IFK:ta ja Jokereita, Pohjois-Amerikan NHL-liigassa Edmonton Oilersia, St. Louis Bluesia, New Jersey Devilsiä, Vancouver Canucksia, New York Rangersia, Florida Panthersia ja viimeisimpänä Washington Capitalsia. Saksan ylimmällä sarjatasolla DEL-liigassa Tikkanen edusti Moskitos Esseniä ja ammattilaisuransa viimeisellä kaudella hän toimi AL-liigan Anyang Halla Winian joukkueessa pelaaja-valmentajana. Ennen pestiä Koreaan Tikkanen oli ollut kolme kautta pelaamatta.


title: Esa Tikkanen

text: Edmonton Oilers Tikkasen NHL:ään numerolla 80 ja Tikkanen debytoi NHL:ssä kauden 1984-1985 pudotuspeleissä. Edmontonissa pelatessaan Tikkanen muodosti yhdessä Jari Kurrin ja kaikkien aikojen parhaana jääkiekkoilijana pidetyn Wayne Gretzkyn kanssa joukkueensa tehokkaimman hyökkäyskolmikon ja voitti Oilersia edustaessaan Stanley Cup -mestaruuden neljä kertaa. 1990-luvulla. Tikkanen–Gretzky–Kurri-ketjua on kutsuttu nimellä ""Finnish Sandwich"". Tikkasen ura aaltoili. Hänet kaupattiin vuoden 1993 alussa New York Rangersiin, jossa hän voitti uransa viidennen Stanley Cupin. Tikkanen on toistaiseksi ainoa suomalainen jääkiekkoilija, joka on voittanut Stanley Cupin kahdessa eri seurassa. Rangersista hänen matkansa jatkui edelleen St. Louis Bluesiin, New Jersey Devilsiin ja Vancouver Canucksiin ja sieltä jälleen takaisin Rangersiin. Vuonna 1997 hän teki sopimuksen Florida Panthersin kanssa, mutta Panthers kauppasi hänet kesken kauden Washington Capitalsiin. Uransa viimeisen NHL-kauden Tikkanen pelasi jälleen Rangersissa.


title: Esa Tikkanen

text: Tikkanen viimeisteli mittavalla NHL-urallaan 877 runkosarjaottelussa 244 maalia ja kaikkiaan 630 tehopistettä. Hänen vahvuuksiaan olivat itsevarma, fyysinen ja aktiivinen pelitapa ja yllättävän voimakas laukaus. Tikkanen muistetaan hyvin värikkäänä pelaajana ja erityisesti hänen ”Tiki-talk” -lempinimen saanut, suomea, ruotsia ja englantia yhdistellyt puhetapansa jolla hän pyrki häiritsemään vastustajiensa peliä, on jäänyt elämään.


title: Esa Tikkanen

text: Tikkanen eli varhaiset vuotensa Itä-Helsingin Kontulassa. Hänen isänsä oli Helsingin jäähallin päävahtimestari, joten Tikkanen vietti jo lapsuudessaan paljon aikaa hallilla. Nelivuotiaana hän oli Jokerien maskotti, joka luisteli jäällä ennen kotipelien alkua.


title: Esa Tikkanen

text: Junioreissa Tikkanen teki paljon maaleja – ennätys oli 10-vuotiaana tehdyt kuusitoista osumaa saman pelin aikana. C-juniorina Tikkanen siirtyi HJK:hon, kun Jokerien nuorimmat juniorijoukkueet tilapäisesti kuihtuivat. Pelattuaan kaudet 1981–1982 pohjoisamerikkalaisissa junioriliigoissa (SJHL ja WHL), hän pyrki 17-vuotiaana Jokerien edustusjoukkueeseen. Kesäleirin jälkeen valmentaja Reino Ruotsalainen pohti muutaman kokeneemman pelaajansa kanssa Tikkasen valitsemista joukkueeseen. Nämä olivat kuitenkin ajatusta vastaan. Niinpä Tikkanen pelasi kauden HIFK:n A-nuorissa.


title: Esa Tikkanen

text: Kaudella 1982–1983 Tikkanen pelasi pääsääntöisesti HIFK:n A-junioreissa. Hyvin sujuneiden vuoden 1983 nuorten MM-kisojen jälkeen Edmonton Oilers varasi Tikkasen NHL-liigaan neljännellä kierroksella varausnumerolla 80. Kausilla 1983–1984 ja 1984–1985 hän oli osa HIFK:n edustusjoukkuetta. Keväällä 1985 hän siirtyi SM-liigakauden jälkeen Edmontoniin auttamaan joukkuetta pudotuspeleissä, jotka päättyivät mestaruuteen. Hän voitti Stanley Cupin Oilersissa myös vuosina 1987, 1988 ja 1990. Hän siirtyi vuonna 1993 New York Rangersiin osana ns. flip-flop kauppaa, jossa Doug Weight siirtyi Rangersista Oilersiin kun taas Tikkasen kohtalo oli päinvastainen. Koomisinta oli, että siirto tapahtui ottelupäivänä ja vain muutamien tuntien jälkeen Tikkanen ja Weight taistelivat jo vanhoja joukkueitaan vastaan. Rangersissa Tikkanen voitti viidennen Stanley Cupinsa 1994.


title: Esa Tikkanen

text: Kauden 1993–1994 jälkeen Tikkanen siirtyi St. Louis Bluesiin. NHL:n pelaajayhdistyksen lakon aikana, kaudella 1994–1995 hän pelasi kasvattajaseurassaan HIFK:ssa 19 ottelua. NHL-kauden 1995–1996 aikana hän siirtyi yhdentoista pelin jälkeen Bluesista New Jersey Devilsiin, josta hänet yhdeksän ottelua myöhemmin kaupattiin Vancouver Canucksiin. Seuraavan kauden hän pelasi suurimmaksi osaksi Canucksissa, mutta loppukaudeksi siirtyi takaisin Rangersiin. Syksyllä 1997 hän aloitti kauden Florida Panthersissa, josta siirtyi 28 pelin jälkeen Washington Capitalsiin. Kauden 1998–1999 Tikkanen pelasi taas New York Rangersissa, mutta kausi jäi hänen NHL-uransa viimeiseksi.


title: Esa Tikkanen

text: NHL-uran jälkeen Tikkanen palasi Suomeen, Jokereihin kaudeksi 1999–2000. Uransa hän päätti 2000–2001 Saksassa DEL-liigan Moskitos Essenissä.


title: Esa Tikkanen

text: Tikkanen tunnettiin uransa aikana erityisesti erinomaisena playoff-pelaajana. NHL:n runkosarjassa hän teki 877 ottelussa 244 maalia, mutta pudotuspeleissä 186 ottelussa syntyi 72 maalia. Tikkanen voitti Naganossa 1998 olympiapronssia. Sen lisäksi hän voitti ”Leijonissa” Kanada-cupin pronssin vuonna 1991 ja MM-pronssin vuonna 2000. Syyskuussa 2001 Jokerit jäädytti monien yllätykseksi Tikkasen pelinumeron 5, vaikka Tikkanen oli muutaman varhaisen juniorivuoden lisäksi pelannut vain vajaan kauden Jokereiden paidassa ja useita kausia paikallisvastustajan HIFK:n paidassa. Päätöstä paheksuttiin laajasti, koska Tikkasen peliuran tähtihetket tapahtuivat muualla kuin Jokereissa.


title: Esa Tikkanen

text: Tikkanen pelasi merkittävistä tehonumeroista huolimatta usein puolustuksellisesti ja peliä rikkoen. Hän sai NHL:ssä 1 077 minuuttia jäähyjä; kyseisessä tilastossa hänet ohitti suomalaisista Jarkko Ruutu vuonna 2011. Erityisesti Tikkanen nautti pelatessaan vastustajan suuria tähtiä vastaan, usein niin, että näiden tehot jäivät varsin vaatimattomiksi. Aggressiivinen pelityyli ärsytti vastustajia, kuten myös se, että hän puhui vastustajilleen ottelun aikana "Tiki-talk" tai "Tikkanese" -nimellä tunnettua suomen, ruotsin ja englannin sekakieltä. Amerikkalainen Bleacher Report -sivusto valitsi hänet 2009 urheilun kaikkien aikojen roskanpuhujien sijalle neljä Muhammad Alin, Michael Jordanin ja Mike Tysonin jälkeen (The 10 Best Trash Talkers of All Time). MSN sports listasi vuonna 2010 Tikkasen NHL:n kaikkien aikojen seitsemänneksi pahimmaksi Play Off -kiusanhengeksi (Hockey's most irritating playoff pests). TSN Sports on listannut Tikkasen sijalle kahdeksan kaikkien aikojen vihatuimpien jääkiekkopelaajien listalla.


title: Esa Tikkanen

text: Pelaajauransa jälkeen Tikkanen on toiminut myös jääkiekkovalmentajana. Kaudella 2004–2005 Tikkanen toimi pelaajavalmentajana Aasian jääkiekkoliigan eteläkorealaisessa Anyang Halla -joukkueessa ja kaudella 2005–2006 valmentajana Norjan liigassa Askerissa pelaavassa Frisk Tigers -joukkueessa. Jälkimmäisen taival päättyi Tikkasen komennossa tappioon pudotuspelien ensimmäisellä kierroksella.


title: Esa Tikkanen

text: Joulukuussa 2010 Mestiksessä pelaava joensuulaisjoukkue Jokipojat ilmoitti pestanneensa Tikkasen uudeksi päävalmentajakseen. Pesti päättyi runkosarjan loppuun helmikuussa 2011. Jokipojat sijoittui sarjassa Tikkasen johdolla kymmenenneksi, eikä selviytynyt pudotuspeleihin. Jokipojat palkkasi uudeksi päävalmentajakseen Mikko Haapakosken ja Tikkanen ei saanut Joensuuhun kaudeksi 2011–2012 haluamaansa jatkosopimusta.


title: Esa Tikkanen

text: Tikkanen toimii myös peliyhtiö Unibetin jääkiekkoasiantuntijana. Yhteistyö alkoi vuonna 2009.


title: Esa Tikkanen

text: Tikkanen tuomittiin törkeästä rattijuopumuksesta ehdolliseen vankeuteen heinäkuussa 2013.


title: Esa Tikkanen

text: Tikkasen molempiin polviin asennettiin tekonivelet elokuussa 2018. Hänen oikeaan polveensa leikkaus oli jo seitemäs.


title: Esa Tikkanen

text: Esa Tikkanen on ollut naimisissa kolmesti. Ensimmäinen puoliso oli Ann Charlotte (Lotta) Kraft, jonka kanssa hänellä on kaksi tytärtä. Pari erosi 17 vuoden yhdessäolon jälkeen kesällä 2000. Vuonna 2004 Tikkanen vihittiin Tua Backmanin kanssa. Heillä on kaksi poikaa sekä syyskuussa 2009 syntynyt tytär. Pari erosi keväällä 2014. Ennen jälkimmäistä avioliittoaan Tikkanen oli puolitoista vuotta kihloissa malli Marita Hakalan kanssa. Toukokuussa 2016 Tikkasen uutisoitiin suunnittelevan häitä naisystävänsä Tuulin kanssa. Pari kihlautui marraskuussa 2015 ja avioitui 1. lokakuuta 2016.


title: Pomelo

text: Pomelo ("Citrus maxima"), josta käytetään toisinaan myös nimeä "pummelo", on ruutakasveihin ("Rutaceae") kuuluva sitruspuu ("Citrus"). Sen hedelmää kutsutaan samalla nimellä.


title: Pomelo

text: Puu kasvaa 5–15 m korkeaksi, ja sen runko on tyypillisesti 10–30 cm paksu. Nuoret oksat ovat karvaisia. Lehdet ovat nahkeita, soikeita, 5–20 cm pitkiä ja 2–12 cm leveitä. Kukat ovat valkeat ja tuoksuvat.


title: Pomelo

text: Pomelo on kotoisin Kaakkois-Aasiasta. Ensimmäiset maininnat pomelosta ovat vuodelta 1187 Israelin alueelta. Pomeloa on viljelty tiettävästi Espanjassa, mutta useimmat Eurooppaan tuodut pomelot ovat olleet tuontitavaraa ja siksi ilmeisen harvinaisia vielä keskiajalla. Viljellyt sitrushedelmät ovat tiettävästi syntyneet kolmesta kantalajista: pomelosta ("Citrus maxima"), sukaattisitruunasta ("Citrus medica") ja mandariinista ("Citrus reticulata").


title: Pomelo

text: Pomelon lajike hunajapomelo ("Citrus maxima" 'Guang Xi') on appelsiinia muistuttava, iso keltainen hedelmä, jossa on paksut kuoret. Sitä tavataan villinä Malesiassa. Maku muistuttaa greippiä mutta ei ole läheskään niin kirpeä. Se voi kasvaa jopa 2 kg painavaksi.


title: Digital Radio Mondiale

text: Digital Radio Mondiale eli digitaalinen maailmanradio digitalisoi perinteisiä analogisia AM-alueen lähetyksiä (lyhyet, keskipitkät ja pitkät aallot). Digital Radio Mondiale (DRM) - järjestelmän laajennus sai loppukesästä 2009 ETSI (European Standards Organisation) - hyväksynnän. Versio 3.1.1 tarjoaa kaksi parannusta: taajuusalue laajenee alle 30 MHz:stä 174 MHz:iin ja standardilla on nyt MPEG surround -tuki. Laajennus on nimetty DRM+:ksi.


title: Digital Radio Mondiale

text: DRM-lähetysten kuunteluun tarvitaan DRM-radio tai sovelias AM-radio, joka kytketään sovittimella tietokoneeseen sekä purkuohjelma (esimerkiksi Dream).


title: Digital Radio Mondiale

text: Suomesta ei ole DRM-lähetyksiä, ja Yleisradio on lakkauttanut DAB-lähetyksetkin 31.8.2005. DRM-radion edelläkävijöitä on saksalainen Deutsche Welle; mm. sitä voi kuunnella myös Suomessa.


title: Gilles de Roberval

text: Gilles Personne de Roberval (6. elokuuta 1602 Roberval – 27. lokakuuta 1675 Pariisi) oli ranskalainen matemaatikko. Hän toimi filosofian opettajana Pariisin "Gervais-akatemiassa" ja hoiti matematiikan professuuria vuodesta 1634. Hänet valittiin Ranskan tiedeakatemiaan vuonna 1666.


title: Gilles de Roberval

text: Hän tutki sekä analyysiä että geometriaa. Hän oli aikalaisensa René Descartesin kilpailija, ja hänellä oli tapana viivytellä keksintöjensä julkaisemista.


title: Gilles de Roberval

text: Hänen tunnetuin saavutuksena astrofysiikassa on erityinen Robervalin tasapaino.


title: Musée du Montparnasse

text: Musée du Montparnasse on museo Pariisissa. Museo avasi ovensa vierailijoille 28. toukokuuta 1998. Sen perustivat Roger Pic ja Jean-Marie Drot. Museon ei ole tarkoitus tuottaa voittoa.


title: Musée du Montparnasse

text: Museo tarjoaa vierailijoilleen kokoelman töitä, joita ovat tehneet 1900-luvun alussa Montparnasselle eri puolilta maailmaa muuttaneet taiteilijat. Välillä museossa on myös näyttelyitä nykyisten sekä edesmenneiden montparnasselaisten taiteilijoiden töistä.


title: Putkiradio

text: Putkiradio on elektroniputkella tai -putkilla toimiva radiovastaanotin. Nimitystä alettiin käyttää 1960-luvulla korostamaan sitä, ettei kyseessä ole silloin yleistynyt uusi transistoriradio. Periaatteella toteutettu vahvistin tuottaa sävyltään lämmintä, miellyttävää ääntä. Elektroniputket ovat kuitenkin melko kookkaita ja kalliita. Lisäksi elektroniputken toimintaperiaate edellyttää melko suuren jännitteen käyttämistä. Siksi transistoreja käyttävät audiosignaalin vahvistimet ovat syrjäyttäneet elektroniputket radiovastaanottimissa vaikka elektroniputkia vielä käytetäänkin joissakin vahvistinlaitteissa.


title: La

text: La tarkoittaa seuraavia:


title: Sisuradio

text: Sverige Radio Sisuradio on Ruotsin yleisradioyhtiön Sveriges Radio AB:n suomenkielinen kanava, joka toimittaa lähetyksiä suomeksi, meänkielellä ja ruotsiksi FM-kanavilla ja digitaalilähetyksissä.


title: Sisuradio

text:
Sveriges Radio Sisuradion lähetyksillä on yli 200 000 kuuntelijaa päivittäin. Yhteensä Ruotsissa asuu suomen kielen ja meänkielen taitajia lähes 470 000, ja suomalaistaustaisia maassa on yli 712 000. Sisuradion toimittajia on yli kahdellakymmenellä paikkakunnalla, pohjoisen Pajalasta etelän Malmöhön ja länsirannikon Göteborgista itärannikon Tukholmaan. Yhteensä Sisuradion toimittajia on noin kuusikymmentä, joista puolet Tukholman Radiotalossa ja loput eri P4-kanavilla. Sisuradiolla on myös kirjeenvaihtaja Helsingissä.
Osa Sisuradion ohjelmista kuuluu FM-verkossa tavallisen radiovastaanottimen välityksillä P2-, P4- ja P6-kanavilta. Digitaalisesti Sisuradio lähettää ohjelmaa aamusta iltaan DAB-verkossa sekä kaapeli-TV:n välityksellä, ja internetissä löytyy suorakuuntelu kotisivun kautta. Älypuhelimen Sveriges Radio Play -sovellus välittää myös Sisuradiota. Muutamia ohjelmia voi tilata kuuntelulaitteeseen podcastina.


title: Sisuradio

text: Sisuradion lähetykset valtakunnallisella P2-kanavalla:


title: Sisuradio

text:
Alueelliset lähetykset P4-kanavalla koko Ruotsissa:
Lähetykset P6-kanavalla Tukholmassa:
Sisu-uutiset lähetetään arkisin klo 6.30, 7.30, 8.30, 10.30, 12.30, 14.30, 16.00, 18.15 ja klo 20.00, myös viikonloppuisin kuullaan uutisia.


title: Sisuradio

text: Sisuradio tekee myös sisältöä ruotsiksi Finnblicken-nettisivulla, joka on suunnattu nuorille ruotsinsuomalaisille.


title: Sisuradio

text: Joulu- ja juhannusviikkoa edeltävinä perjantai-iltoina kuullaan perinteisesti Puhelinlangat laulaa -toivekonsertti SR Sisuradion ja Yle Radio Suomen yhteislähetyksenä. Ohjelmassa kuuntelijat voivat lähettää musiikkitoiveiden kera terveisiä Ruotsiin ja Suomeen.


title: Sisuradio

text: Ruotsin radion (Sveriges Radio) suomenkieliset lähetykset alkoivat talvisodan aikana 1939, kun Motalasta lähetettiin rintamatietoja. Ruotsin pohjoisimman läänin, Norrbottenin läänin, valtiopäivämies Ragnar Lassinantti teki suomenkielisiä ohjelmia Ruotsin radiolle 1957, kunnes hänestä tuli maaherra. Ensimmäinen Pohjoiskalottiohjelma lähetettiin 19. lokakuuta 1960 Ruotsin radion Norrbottenin ohjelmistossa. Ohjelma alkoi Artturi Similän säätiedotuksella ja alueuutisilla, missä käsiteltiin myös Suomen asioita.


title: Sisuradio

text: Vuonna 1965 alkoivat aluksi matkailijoille tarkoitetut uutiset, jotka pian laajenivat pysyviksi, ruotsinsuomalaisille siirtolaisille suunnatuiksi uutis- ja ohjelmalähetyksiksi. Vuonna 1969 perustettiin Ruotsin radion suomenkielinen toimitus, Finskspråkiga programredaktionen, joka tuotti valtakunnallisia lähetyksiä.


title: Sisuradio

text: 1972 alkoivat Keski-Ruotsin suomenkieliset aluelähetykset. Niitä toimitettiin Örebrossa, ja niitä kuultiin Mälarin laaksosta Norjan rajalle ulottuvalla alueella.


title: Sisuradio

text: 1977 perustettiin Sveriges Radio AB:n (SR) tytäryhtiö Sveriges Lokalradio AB (LRAB), jonka 24 asemasta 21 välitti suomenkielisiä paikallisuutisia ja -ohjelmia.


title: Sisuradio

text: SR:n suomenkielinen toiminta yhdistettiin vuonna 1997 ja se nimettiin P7 Finskaksi. Yleisökilpailun jälkeen nimeksi muutettiin SR Sisuradio. SR Sisuradion ensimmäisenä kanavapäällikkönä toimi Jukka Häyrinen. 8. tammikuuta 2007 kanavapäällikkönä aloitti Päivi Tompuri, joka seurasi Yrjö Risusta. Syyskuussa 2014 Sisuradion kanavapäällikkönä aloitti Sofia Taavitsainen. Nykyinen päällikkö Anne Sseruwagi aloitti toimessaan helmikuussa 2018.


title: Bastionijärjestelmä

text: Bastionijärjestelmä on 1500-luvun alussa italialaissotien aikana Italiassa kehitetty linnoitusjärjestelmä. Järjestelmä korvasi keskiaikaiset linnat, jotka eivät enää soveltuneet tykistöllä käytävään sodankäyntiin.


title: Bastionijärjestelmä

text: Bastionijärjestelmään siirtyminen madalsi linnoitusta, ja toisaalta laajensi linnoitusten pinta-alaa verrattuna keskiaikaisiin linnoihin. Aikaisemmin linnoitusten tuli olla korkeita, jotta teräasein varustetun vihollisen olisi ollut mahdollisimman vaikeaa tunkeutua muurien ylitse tikapuilla niiden sisäpuolelle.


title: Bastionijärjestelmä

text: 1600-luvulla järjestelmää kehittivät edelleen ranskalainen Sébastien Le Prestre de Vauban ja hollantilainen Menno van Coehoorn. Järjestelmä oli käytössä 1700-luvulle saakka.


title: Bastionijärjestelmä

text: Bastionijärjestelmän puolustus perustui vahvaan tykistöön ja linnoitusten tarkasti suunniteltuun pohjakaavaan, joka mahdollisti linnoituksen eri osien osallistumisen toistensa puolustustaisteluun. Linnoituksen bastioneista pystyttiin ampumaan viereisten bastionien edustalle, ja näin linnoituksen edustalle ei jäänyt yhtään kuollutta kulmaa, johon oma tykkituli ei olisi ulottunut.


title: Bastionijärjestelmä

text: Vaikka linnoitukset olivat huomattavasti keskiaikaisia linnoja matalampia, niiden muurit saatiin vallihautojen avulla riittävän korkeiksi, ettei linnoitusten valtaaminen suoralla rynnäköllä ollut mahdollista.


title: Bastionijärjestelmä

text: Bastionijärjestelmä otettiin käyttöön Suomessa viimeistään 1500-luvulla tykistösodankäynnin kehittymisen johdosta. Tuolloin linnoihin ja kaupunginmuureihin perustuva puolustustaktiikka muuttui vanhanaikaiseksi. Ampuma-aseita on ollut Suomessa käytössä aikaisemminkin ja 1400-luvun suomalaisten ritareiden (raskas ratsuväen sotilas) perintöluetteloissa on mainittu ajanmukainen aseistus mukaan lukien ampuma-aseet. Aseteknologia on levinnyt nopeasti ja se on ollut hyvin yhtenevää koko Itämeren alueella.


title: Bastionijärjestelmä

text: Merkittävä rakennushanke oli 1500-luvun puolivälissä tehty Viipurin kaupungin linnoitteiden ajantasaistaminen, jolloin keskiaikaista Viipurin kaupunginmuuria vahvistettiin bastioneilla sekä rakennettiin merkittävä laajennus kaupunkia suojaavaan linnoitteeseen. Tämän linnoitustyön merkittävimmät hankkeet olivat Äyräpään ja Pantsarlahden bastionit.


title: Bastionijärjestelmä

text: Ruotsin rajat siirtyivät valloitussotien seurauksena siten, että uusia merkittäviä linnoitustöitä ei nähty tarpeellisiksi Suomen alueilla ennen 1700-lukua. Bastionijärjestelmän mukaisesti rakennettuja linnoituksia ovat Suomessa esimerkiksi hattujen sodan jälkeen rakennetut Augustin Ehrensvärdin suunnittelemat Viaporin eli Suomenlinnan ja Svartholman merilinnoitukset sekä venäläisten 1790-luvulla Vanhaan Suomeen rakentama Kaakkois-Suomen linnoitusjärjestelmä. Lisäksi Suomen keskiaikaisia linnoja nykyaikaistettiin 1700-luvun kuluessa rakentamalla niiden etuvarustuksiksi bastioneja.


title: Bastionijärjestelmä

text: Venäjän keisarikunnan armeijan 1790-luvun lopulla viimeistelemää Taavetin linnoitusta käytettiin sotilaallisesti vain vuoteen 1803, jolloin sen sotilaallisesta käytöstä luovuttiin. Bastionijärjestelmä tuli teknisesti vanhanaikaiseksi noin 1790-luvulla.


title: Radiohäirintä

text: Radiohäirintä on toimintaa, jolla pyritään estämään tai vaikeuttamaan radiotaajuuksien käyttöä.


title: Radiohäirintä

text: Radiohäirintää käytetään muun muassa sodankäynnissä estämään vastustajaa käyttämästä radioviestintää joukkojen johtamisen välineenä. Rauhan aikana radiohäirinnällä voidaan esimerkiksi pyrkiä säilyttämään oma poliittinen uskottavuus estämällä häirinnän avulla oman maan kuuntelijoita vastaanottamasta opposition tai toisen valtion radiolähetyksiä.


title: Radiohäirintä

text: Häirintälähettimiä voi olla kenttäoloissa sijoitettuna ajoneuvoihin, kun taas jatkuvaa häirintää varten on saatettu perustaa pysyviä kiinteitä radioasemia. Häirintä voi ilmetä esimerkiksi tietyllä taajuudella esiintyvän radiolähetyksen päälle soitettavalla musiikilla, moottorin jyrinällä, kantoaallolla tai muulla häiritsevällä äänellä. Välttääkseen häirintää käyttävät radioasemat varataajuuksia tai vaihtelevia taajuuksia.


title: Radiohäirintä

text: Euroopassa laajimmin tunnetuksi on tullut kylmän sodan aikainen radiohäirintä, missä vuodesta 1949 vuoteen 1989 Neuvostoliitto häiritsi läntisten radioyhtiöiden Varsovan liiton maihin suuntaamia radiolähetyksiä. Yleensä häirittäviä radioasemia olivat BBC World Service, Voice of America (VOA), Radio Free Europe (RFE) ja Radio Liberty, joista kolme jälkimmäistä oli perustettu nimenomaan vaihtoehtoisen eli läntisen näkökulman tuottamiseksi Itä-Euroopan kuuntelijoille. Myös Israel on käyttänyt häirintää ja joutunut myös itse häirityksi.


title: Radiohäirintä

text: Jatkosodassa Suomen armeija soitti Säkkijärven polkkaa tietyillä radiotaajuuksilla häiritäkseen Neuvostoliiton asettamien radiomiinojen taajuuksia.


title: Deutsche Welle

text: Deutsche Welle (DW) on Saksan radion ulkomaanpalvelu. Se lähettää ohjelmaa 30 kielellä lyhytaalloilla ja satelliitin välityksellä moneen maahan sekä televisiolähetyksiä kolmella kielellä. Deutsche Welle ("Saksan aallot") on lähettänyt säännöllisesti ohjelmaa vuodesta 1953. Radio-ohjelmat tehdään nykyään Bonnissa ja tv-ohjelmat Berliinissä. DW:llä on kaksi lyhytaaltoasemaa Saksassa ja yksi Sri Lankassa. Lisäksi yhtiö vuokraa lähetysaikaa kahdelta releasemalta.


title: National Public Radio

text: National Public Radio (NPR) on yhdysvaltalainen julkisen palvelun radioverkko, joka lähettää lähinnä uutis-, ajankohtais- ja keskusteluohjelmia Yhdysvalloissa. NPR Worldwide lähettää näitä radiolähetyksiä ympäri maailmaa. NPR:n ohjelmia on kuultavissa Suomessa myös ULA-aalloilla Helsingissä Yleisradion kautta sekä digi-televisiosta Yle Mondo -kanavalta.


title: Frouden luku

text: Frouden luku on virtausmekaniikassa nesteosaseen vaikuttavan inertiavoiman ja painovoiman suhteen neliöjuuri. Se on myös ns. Richardsonin luvun neliöjuuri. Luku on nimetty fyysikko William Frouden mukaan, vaikka Froude ei ollut ensimmäinen lukua käyttänyt.


title: Frouden luku

text: Frouden luvulle voidaan osoittaa kaava


title: Frouden luku

text: formula_1, missäJos uoman keskisyvyys avoimen uoman virtauksessa on L, on formula_2 pitkän matalan aallon etenemisnopeus virtaukseen nähden. Tämän perusteella voidaan erottaa kolme virtaustyyppiä sen mukaan, onko Frouden luku suurempi vai pienempi kuin yksi:


title: Routa

text: Routa on jäätynyttä maavettä. Tyypillinen roudan syvyys Suomessa on talvisaikaan 0–200 cm. Jos routa ei ehdi kesän aikana kokonaan sulaa, sitä kutsutaan ikiroudaksi. Pysyvä routa peittää noin 20 % maapallon maapinta-alasta. Routiminen eli roudan kosteuden kasvu johtuu maaperän kapillaarisesta imusta ja on merkittävä yleensä silttimaalajeilla. Karkeammassa maa-aineksessa kapillaarinen imu on pientä, kun taas savipitoisessa maassa imu on voimakasta, mutta virtausnopeus niin pieni, ettei roudan kosteus ehdi kasvaa talven aikana.


title: Routa

text: Routa voi aiheuttaa vaurioita rakennusten perustuksille. Roudasta mahdollisesti kärsivät rakenteet on perustettava roudan keskimääräistä esiintymissyvyyttä syvemmälle, sillä rakenteet johtavat lämpöä maaperää paremmin. Siksi maaperä jäätyy niiden ympärillä syvemmälle kuin muualla. Routimiseksi kutsuttu ilmiö aiheuttaa tilavuuden muutoksia maaperässä, jolloin rakenteet voivat siirtyillä ja maanpinta kohota, kun vesi vie jäätyessään ja siten laajetessaan enemmän tilaa. Routa aiheuttaa myös esimerkiksi kivien nousemista talven aikana peltojen pintaan. Lisäksi se vaikuttaa kasvillisuuteen sekä nopeuttavasti pintavaluntaan. Routa on myös merkittävä teiden kuntoon vaikuttava tekijä, päällystetyille teille se aiheuttaa tyypillisesti murtumavaurioita, päällystämättömillä teillä se näkyy kelirikkona. Routarajalla tarkoitetaan sitä maan syvyyttä, johon asti routa ulottuu.


title: Routa

text: Routaan tulee erilainen rakenne eri maalajeissa. Karkearakeiseen maahan tulee onteloroutaa, jossa vesi jäätyy koloihin, jolloin maa-aineksen kokonaistilavuus ei kasva. Tiiviimpään maahan tulee massiivista routaa, jolloin maa-aines laajenee ja sen kantavuus paranee. Kerrosrouta on 20–30 cm paksuina kerroksina maalajeissa, joiden kapillaarinen nousukorkeus on suuri ja vedenjohtavuus kohtalainen.


title: Mecklenburg (suku)

text: Mecklenburg on pohjoissaksalainen ruhtinassuku, joka hallitsi alueitaan pitkään jo keskiajalla.


title: Mecklenburg (suku)

text: Suku oli alkujaan slaavilaisen vendiheimon obotriittien päällikkösukuna. Suvun eräät jäsenet sopeutuivat saksalaistamiseen ja saksalaisvalloitukseen, kun etenkin Henrik Leijona liitti vendien asuma-alueita kiinteästi saksalaiseen valtapiiriin. Näin he säilyttivät heimopäällikkyytensä, joskaan eivät slaavilaista identiteettiään eivätkä vanhaa kulttuuriaan, ja muuntuivat saksalaisiksi feodaaliherroiksi. Eräs Mecklenburgin suvun jäsen meni naimisiin herttua Henrik Leijonan äpärätyttären kanssa.


title: Mecklenburg (suku)

text: Mecklenburgin herttuat ajoivat etenkin 1300-luvulla vaatimuksia Ruotsin kuninkuuteen. Mecklenburgin herttua polveutui kahdesta eri naisesta, joihin ainakin myöhemmät kronikat liittävät ruotsalaisen, kuninkaallisen sukuperän, ja oli näiden pääperillinen.


title: Mecklenburg (suku)

text: 1300-luvulle tultaessa Sverkerin suku oli ollut jo pitkään sammuneena (vuodesta 1222), ja menettänyt valtaistuimen Eerik XI:lle. Myös Eerik X:n miespuolinen suku oli sammuneena (vuodesta 1250) ja kun (mahdollisesti nuorimman) tyttären Ingeborgin aviomies Birger jaarli syrjäytti hänen muut tyttärensä, tämä kun oli varmistanut kruunun omille pojilleen.


title: Mecklenburg (suku)

text: Mecklenburgin herttuat toki myötävaikuttivat esiäitiensä väitetyn kuninkaallisen ruotsalaisen verenperinnön leviämiseen tarustoissa ja käyttivät niitä kuninkuustavoitteidensa perusteluina.


title: Mecklenburg (suku)

text: Valtaistuintavoittelusta tuli totta yhden hallituskauden ajaksi: Mecklenburgin Henrik II:n poika herttua Albrekt II (1318–79) meni naimisiin sukulaisnaisensa, Skandinaavisen perijättären Norjan ja Ruotsin Eufemian (1317–1370) kanssa. Heidän poikansa Albrekt III riisti enoltaan Ruotsin kruunun ja nousi valtaistuimelle kuninkaana, Albrekt Mecklenburgilainen (1363–1389).


title: Aprikoosi

text: Aprikoosi ("Prunus armeniaca") on pienehkö Kiinasta peräisin oleva puu ja sen hedelmä. Aprikoosipuu kasvaa yhdeksän metriä korkeaksi, ja sen lehvästö tulee kuusi metriä leveäksi.


title: Aprikoosi

text: Kiinassa aprikoosipuuta on viljelty tuhansia vuosia ennen ajanlaskumme alkua. Toisaalta venäläiset tutkijat ovat sitä mieltä, että samanaikaisesti sitä olisi alettu viljellä myös Keski-Aasiassa. Kasvin tieteellinen nimi "Prunus armeniaca" eli ”Armenian luumu” viittaa Armeniaan. Persikan tavoin aprikoosin toi Eurooppaan Aleksanteri Suuri noin vuonna 300 eaa. Kreikkalaiset ja roomalaiset antoivat hedelmälle lempinimen ”auringon kultamuna”. Pohjois-Euroopassa aprikoosia alettiin viljellä vasta 1500-luvulla.


title: Aprikoosi

text: Aprikoosi on sukua mantelin lisäksi luumuille, kirsikoille, persikoille ja karvasmantelille, joiden kivissä on amygdaliini-nimistä katkeraa ja myrkyllistä ainetta. Tämä aine puuttuu eräältä aprikoosilajikkeelta, jonka kiveä käytetäänkin elintarvikkeena mantelin tavoin Euroopassa ja Keski-Aasiassa muun muassa maustamaan erilaisia leivonnaisia ja hilloja sekä Amaretto-likööriä.


title: Olavi Mäenpää

text: Olavi Juhani Mäenpää (26. marraskuuta 1950 Tyrvää – 31. tammikuuta 2018 Turku) oli suomalainen kansallismielinen poliitikko, joka istui Turun kaupunginvaltuustossa 1992–2017. Hän kuului myös Varsinais-Suomen maakuntavaltuustoon ja Turun liikuntalautakuntaan. Mäenpää työskenteli yksityisetsivänä ja vapaaehtoisena eläinsuojeluvalvojana.


title: Olavi Mäenpää

text: Mäenpää harrasti nyrkkeilyä ja oli hyväksytty nyrkkeilytuomari.


title: Olavi Mäenpää

text: Mäenpää työskenteli nuoruudessaan muun muassa Neuvosto-Viron rakennustyömailla.


title: Olavi Mäenpää

text: Poliittisen uransa Mäenpää aloitti SDP:ssä, josta hän siirtyi Suomen Maaseudun Puolueeseen. Mäenpää erotettiin SMP:stä vuonna 1986. Syynä olivat erimielisyydet Hannu Suhosen kanssa. Mäenpää ja Suhonen selvittivät riitojaan näkyvästi useammassa oikeudenkäynnissä.


title: Olavi Mäenpää

text: Mäenpää nousi Turun kunnanvaltuustoon vuoden 1992 vaaleissa Puolueisiin Sitoutumattomat -yhteislistalta. Seuraavissa vaaleissa ryhmän nimi oli Turun Parhaaksi – Yhteislista Sitoutumattomat, ja Mäenpää veti mukaansa myös toisen valtuutetun. Neljä vuotta myöhemmin Mäenpään yhteislista Kansallinen Rintama sai kolme valtuutettua.


title: Olavi Mäenpää

text: Kunnallisvaalien 1996 jälkeen Mäenpää ja ryhmätoverinsa kokivat tulleensa syrjityiksi lautakuntapaikkojen jaossa. Tästä suivaantuneina ryhmä äänestytti kaikista mahdollisista paikoista, ja se pyrki saamaan valtuustokokouksen Guinnessin ennätysten kirjaan historian pisimpänä. Vuoden 2000 vaalien jälkeen Mäenpää ryhtyi syömälakkoon, kun KR jätettiin kokonaan ilman paikkoja.


title: Olavi Mäenpää

text: Vaaleissa 2004 ja 2008 listan nimi oli Suomen Kansan Sinivalkoiset. SKS muodostettiin vuonna 2001, kun Mäenpään kannattajat pyrkivät järjestäytymään valtakunnalliseksi puolueeksi. SKS oli puoluerekisterissä vuosina 2002–2007, mutta se ei onnistunut laajentamaan kannatustaan Turun alueen ulkopuolelle. SKS sai Turussa kaksi valtuutettua vaaleissa 2004, jolloin Mäenpää sai enemmän ääniä (2 208) kuin kukaan muu kaupungin ehdokkaista.